Niak tips punna a'balu ri online anjo sikamma cara a'balu online gampangi ri gaukang punna barang na battu ri merek lainga. Tapu na punna erok a'balu merek ta kale-kale, boyai mentongmi identitas baji' na produk ka sanggeng na ri isseng tau a. Punna le'ba mi ri tantukang areng produk ta ato areng toko na gampangmi paballi a na isseng anjo produk ta. Kulle tongi ri pilih tampa' jualan ta ri online ka yang cocok ka ri pasarkan anjo produk ka. Mulai mentongmi pilajari kabijakan na na sistem marketplace na tampa' jualan online ta. Sanggeng na kulle baji' balukang ta nampa kulle anjari lompo bisnis ka.


Punna niak parenta battu ri boska kua niak pakgaukanna kantoroka ri kota maraeng parallua akdongko kappalak rikba, sanging kupilei nakke Garuda, tania nasabak apa mingka sannangi kukasik punna anjo kunaiki kappalak rikbakna, memang biasana tau lakbi napilei anu maraenga ka Garuda kakjalaki sikekdek mingka punna nyamangji nikasiak tenaja nangngapa. Punna erokki mange dongko kappalak rikba, ammasang maki rong tettek siapa kikeroki, kappalak rikba apa nidongkoki, lekbakna anjo kibayarakmi nampa kitayangngimi anjo kapapalak rikbaka sanggenna nisuro naik siagang pajamana. Punna Garuda nipassang, kulleki ciccinik telepisi, langngerek kelong-kelong, akkarena geng, pokokna loe kuelle niparek punna tea tasselak matanta attinro. Pokokna nyamangi, kikasiak tonji pasti intu.


Kammami kusakbu ri dallekang, inungan kaminang kucallaya iami injo loe tanning-tanningna. Inungan kaminnea loe tassiara ri biring anrunga tukbalu. nasabak injo loe tungai na lommoro todo ballinna. Mingka, punna ri nakke, eroki ku pisangka sikuntu tu angngai inne inunga, na ammarimo iareka nakurangi. Inne inunga loe dudui tanningna na akkule na garring gollai tawwa. Innemi garring kaminang bahaya ri kamma kamma inne, ka loe sabak sabakna tassiarami ri katalassang berua inne. Kamma loe na empo ni ruppa kanre iareka inungan tanning tanning, jama jamanga loe akcidongan na sekde dakkana, na pole injo loe kanre kanrean sanging anu nisanggara. Jari punna kulleja, kipammapiri injo iareka kikurangi nginung tanning tanning


Batte Jangang (bahasa Inggris : fried chicken) atau nisabbuk batte jangang lakbuk iya mi antu kanre kanrean ni parek battu polongan daging jangan lekbaka mo ni lapisi siagang lakbuk / parekkang lakbuk lekbaka mo ni bumbui siagang ni sanggarak, ni ramme ri lalang minyaka, ni sanggarak ammake pangnyanggarak bambanga, ni sanggarak make minyak jai. Allakbukanna na tambai lapisik kriuk na ato pasappu luarak na jangang = nga anjari patahanna lamma na siagang jeknek na jangang = nga. Batte Jangan biasanna di parek battu daging Jangang broiler. Anne kanre kanreanga awalakna ni isseng lekbak mi ni batte ri Abad tangnga ri Eropa.


Oto lompo atau Bus, nikana tong multibus arekka motorbus; ejaan tena na baku bis; biasa tong ni sabbuk jari bas/ atauka/ bes/ antumi dongkokang bonto ni parek anjari dongkokang kullea mbawa tau jai. Oto lompo / bus kulle punna tampak sanggeng na 300 tau kulle na bawa. Jenisi oto lompo / bus niaka paling jai antumi oto lompo sekre tingkak. Punna jai erok nibawa atau jai bawaang biasanna ni bawa ri oto lompo anjo ak tingkak ka siagang niaka gandenganna. Punna sikekdek ji biasanna ni bawa ri oto caddi midibus siagang minibus. Oto lompo / bus ni pake tong biasanna punna bellai erok nilampai.


Pammopporanga, kah nakke tena ku erok naik bus kah mallak inji ka ciniki bus ri Indonesia. Punna erokki naik bus, antama ki ri terminal ka rodong nampa niak mo antu calo battui ki. Punna tena ni issengi atoka tena ni berpengalaman kulle ki na pattolo tolo ii. Fasilitas na poeng ri terminal na kamma anjo kamarak mandi na botto ki nampa tena poeng na aman kah tena na jelas apa jagai rinjo kah anjo dishub ka doek ji na kerokki. Naik bus todong mallaka kah tinggi ni sakring limbung ki kah punna modelek labbu tena na cocok ri lalanga singkamma niak lomba balap wkwk.


Wattungku mange ri ballakna agangku, napakanrea sanggarak unti niaka wijenna. Nampangku iyya nganre unti nicampuruk wijen. Nyamangi towwa, njari kukutaknangi antekamma batena niparek? Nasabak tena singkamma sanggarak unti biasa, anne sanggarakna niak wijenna, ga’gayya untuk batangkale. Nampai ku kasiak mingka langsungi kungai. Pertama anjo untia nipileipi unti tala tiknok dudua, nipolong tipi’-tipisik nampa nisapuku. Passapukna anjo ammake tarigu nacampuruk tappung berasak, nasarei vanili siagang ce’la sikekdek, nampa nataburimi wijen. Lekbakna nasapu’ untia napanaikmi ri pammaja niaka minyak lekbak nabambangi. Nisanggaraki anjo untia sanggenna ta’roba warnana anjari sikola’ sikekdek. Kupaui ri agangku kua punna nubalukangi anne untinu pasti loe tau lammalli ka ga’gai kasiakna.


Niak anjo sekre inungang sodayya warna sikola’ lakbiring lekleng sanna’ tena kungaina. Loe nibalukang ri super market, punna nikocoki akbusai, kullei poeng aklappo punna nicampuruki siagang golla-golla mint. Punna niinungi terasak dudu nikasiak sodana naung ri kallonga, naparek kembungi poeng battanga, sanging erokta pole attera’ punna lekbaki angnginung anjo sodayya. Manna kusareangi urangku anjo inunganga, tala erok tongi nainung ka terasak todoki nakasiak. Nakua bajikangang doek nusareanga daripada anjo inunganga. Mingka loe tonji kucinik tau maraeng ammali anjo sodayya, biasa tommi kapang siagang kasiakna njari naballiji. Punna nakke iyya bajikangang punna tena kuinungi ka tena kuissengi apa pengaruhna lalang ri kalengku punna antamakmi.


Anjomi ri siapkan awala na sebelum na mantung payung, anjo pelatih na na surui pakarena na ngaseng na longgarkan kaleanna. Na kulle lentur anjo otot-otot na pakarena na ngaseng. Ri gaukangi anjo perengangan ri kalea na kulle na kurangi kasia' dumba-dumba na punna mantung maki battu ri langi' ka. Parasut na mantung payung anjo a’raga ekstrem ri boli ki ri bokoang na ngaseng pakarena na, na kulle angngambang punna mantungmi cara na antu ri beso' ki tuas na battu ri parasut na. Parasut na poe ri erang rua, ka se're na anjari cadangangi. Pakarena na mantung payung tau berpengalaman pi.


A'raga kulle tongi na pala'bu umuru' ka, ka punna sarringki a'raga kulle ki na bellai battu ri garringa. Sikamma garring Diabetes, garring Jantung, garring kanker, garring sendi, obesitas na jai poe kasia' maraeng na. Punna a'raga ki jai cara na kulle na tunu lemak ri bantanga anjari tena ri battala dudu. Kulle tongi a'raga na jaga masa otot ka na baji' ki poe otot ka. A'raga kulle na kurangi stress ka na bantu tongki tinro tena ri bagadang. Na jaga tongi kasia'na tulanga, otot na sendi-sendi ri kalea. Na panung tongi kolestrol ka na tensi darayya. Anjomi ngaseng kasia'na punna a'raga ki.


Jeknek taccolorok Madakaripura niaka ri Probolinggo iareka tampak wisata gammarak sanna’ ga’gana, punna niciniki tala erok lki minro. Ri anne tampaka, tau battua kullei nakasiak alang sannanga siagang sa’ra jeknek kullea napareki nikaluppai iya ngaseng parsoalang linoa. Tampakna niaki ri kawasang Nasional Bromo, ri cappakna lembah seppang siagang ceruk nikalilingi ri ta’bing. Jeknek taccolorok Madakaripura anjari salah sekre tampak wisata kulle nibattui punna erokki kassannangngang nasabak tenapa na loe dudu tau ngissengi njari sino kijai. Tau battua kullei ammake jasa guide, kulle naerangngang tasi’ta punna parallu, najokjokkangki agang kullea nilaloi, nampa tenaja ammasang harga, erok-eroktaji sikura erok nisareangi kamase. Punna bajikna iyya memang ammakeki jasa guide ka anne tampaka seppangi agangna nampa laccuki.


Battu rinne mi anjo pabaluk ka ngaseng robot forex na cinik celah na barak kulle baluk bebe ja sa bajik bajik na nampa na kana mi anjo produk na robot na iya kulle na ganda kan doek ta, konsisten na sare ki untuk 1% allo allo antu jai nakke ku cinik promosi ri sosmed (ri Instagram siagang FB jai anjo ku cinik pabaluk robot trading). 1% allo allo antu mi janji sannak ka tassembunyi. Anjo singkamma ji punna katte ni janj ki keuntungan ulang ulang 30%. Anne kulle ji memang ni raih ri robot trading nga, mingka jai kulle na tahan deposit ta punna posisi na trading ta sementara running loss, tahh biasa na jai ni suroh deposit mae ri oknum pabaluk ka.


Ri taung 1994 niakmi pakakkasak nikuayya talipong. Punna assa’rai artina niak tau attalipong. Wattunna nampai ammalli talipong manggeku, sanna’ rannuku surang kakkangku. Siallo bujurukka ri dallekangna anjo taliponga attayangi sa’ra. Kukuai ri manggeku, niakji intu tau attalipong bapak? Antekamma batena na isseng nomorok talipongta. Punna assa’rai, langsunga lari silomba kakangku erok engka ki anjo taliponga. Biasa urangna ngasengi manggeku attalipong, njari punna nakke engka’ki, kupau tongi kua kitayangi rolo’ nampa kukiokkangki bapakku. Niak todo’ riolo bo’bo’ talipong. Niak ngasengi ta’daptai kinjo nomor talipongna taua surang alamat ballakna. Njari punna niak niboya, arengna mami niboya nampa niakmi konjo nomorok talipong surang kemae ballakna. Anu ta’balak dudu anjo bo’bo’ taliponga riolo dende.


Mantung payung parasut na ri boli ki ri bokoang na ngaseng pakarena na, na kulle angngambang punna mantungmi cara na antu ri beso' ki tuas na battu ri parasut na. Parasut na poe ri erang rua, ka se're na anjari cadangangi. Ri pare' na anjo parasut suntinfa ri abad ke 15, Leonardo Da Vinci na pare' ki desain gambara' na anjo komponen na parasut ka. Tapi na anjo desain gambara' na anjo anjari rancanganna ji tena ri pare' ri bentu' karya nyatai. Desain na anjo ri bentu' parasut segitallui. Jappa na wattua anjo desain na ri palompoi ri Uskup Kroasia. Faust Veranzio Homo Volan. Rancanganna Veranzio ri tappaki lalang se're bokbok mekanika jufulna Machinae Navae, ri pasulu ri taung 1595.


Mingka pensiun na pemain ni juluki yaa Air Jordan anne tena na bertahan sallo. Ri 19 Maret 1995 atokah lekba na sampulo tujuh bulan lekba na na umumkan pensiun, Michael Jordan moterek mae ri liga siagang pernyataan resmi na ammalo sekre press release. Pertangingan pertama na lekba na moterek battu ri pensiun na antu mi pertandingan tandang kontra Indiana Pacers antu kamae mi Michael Jordan na akhiri anjo pertandingan nga siagang torehan 19 points, 6 rebounds, 6 assists, siagang 3 steals. Nampa tallu pertandingan lekba na, Michael Jordan na torehkangi sejarah wattu na iyaa na catat ki 55 points lalang pertandingan kontra New York Knicks ri Madison Square Garden (MSG).


Katte kulle kapang ni isseng Jonathan Cristie battu ri selebrasi na antu sempat ki terkenal ri acara Asian Games 2018. Perjuangan na latihan lalang na taung taung anjo lekba nakke ku pikrasai sebelum na. Ni perkenalkan siagang olahraga bulu tangkis wattu ku inji 9 atoka 10 taung siagang jari battu ri keluarga ku nakke na minawangi tongi anjo olahraga jari latihangi ngaseng siagang. Kecintaan ku mae ri bulu tangkis makin tambah tambah mi, battu na ku cinik anjo lomba yaa langsung, kuballi peralatan na make warna ku ngaia, sanggeng na ku minawangi tes na antama ri PB Djarum, mingka sayang na tau toang ku tena na sare ka izin. Anjo tena na parek ka berkecil ating, latihan nga lalang na 1 sanggeng na 2 taung na parek ka makin makin semangat olahraga.


Maraengna injo, batena tawwa apparakai inne rice cooker, iami injo: Punna lakbusumi kanrea, na nia sesana akrakki, ki sarei jekne injo korongna, na nipassangi niamme sanggena baji lakkana injo kanrea na tea na panraki korongna; punna lani gosokmi, kipakeki panggosok alusuka na tea taklakki injo lapisan korongna, na iya injo bahaya punna lakkaki; punna lekba nibissai, bajiki punna nipisolori ri jekne bambang na tena ammantang bakteri; lekbana injo, niboli ki rolo ni pakbieng ammara kale kale na assulu todo pole bau maraenna; injomi ngaseng pappisengan tikama na injo tu ammalekia rice cooker sollana na salloja napake rice cookerna. Jari maeki injo ammalakia inne alaka, na naparakai baji baji.


Rian nangai dudu nganre juku, anjo butta kosonga ribokoang ballakna napanjari ko’lang. Risubangngi aklampai mange ammalli terpal, lekbaki nakekkesek sekre meterek lalangna anjo buttayya ribokoang, luarakna 5x5 meterek, njari la napa’lapaki issedek terpal. Lekbakna anjo naboneimi jeknek. Niakmi lekbak naballi bibit juku nila ri kantorokna perikanang, ammalli ruampulo sa’bu guppai 50 bibit nila eja. Allo-allona napakanre iya ngaseng bibitna, nasareang tongi salang oksigen sollanna niak bedek anging antamak. Nakua manggena ngura tania lelemo nuparakai, njari nakuai Rian, juku nila eja bajik, gampangji niguppa bibitna nampa lammorok tonji. Nyamang tongi pole punna nisanggaraki, nipallu atau nitunu. Punna lele iyya pastimi nisanggarakpi na nyamang. Teaji bedek naparek bisnis anne juku nilana, ia todo’ji la kanrei salla’ punna lompomi.


Warung sari laut iami antu tampak pangnganreang mae ri kalangang masyarakat menengah rawah eroka anrasakang menu kanreang assele battu ri tamparang siagang lammorok garnana. Anne tampak pangnganreang sannak suarakna tau mae a kanjo ammalli, biasana loeangang tau toa iareka para anak muda niak battu ammake sapeda motor. Sanggengna ri kammayya anne warung sari laut loemi tau akbalu manna temae. Manna na assewa tampak na appaenteng tenda akullemi ni kana warung sari laut kalengta.
Kamma loena warung sari laut tena na akulle na gesere restorang seafood ma massing-massing niak paballina. Assisala siagang warung sari laut anne restorang niak pengunjungna menengah rantengang, jari hargana sikekde assisala iamiantu kakjalak.


Ni susungi tim pemulihan keadaan darurat ka anggota tim ka niak battu ri anggota tim tanggap darurat ni tambai siagang perwakilan perwakilan battu ri anjo ngaseng bagian na atokah komponen na. Identifikasi na sumber sumber daya anjo niak ka ri lokasi na parek daftar invetaris kegiatan operasional anjo kritis siagang sumber daya anjo tassadia yaa, na cakup mi tau taung na , file, produk anjo ni hasselekanga, bahan anjo ni pakea, siagan peralatan anjo ni pakea siagang maraenga. Anne tujuan na barak kulle na gampang sinamperek punna niak terjadi anjo apa apa panrak sebagian kah ato ngaseng na, daftar inventaris anne kulle na tunjukkan apa kulle aa ni sambei atokah ni pabajikki.


Yahh kulle memang anne ketinggalan zaman punna mae ri tau tau antu mantanga ri kota. Mingka ri daerah daerah terpencil antu mi hal kamma yaa anne ni jagai inji utuh. Salah sekre na yaa antu mi keluarga ku. Nakke biasa ni ceritang tekamma kodi na suku jawa. Nampa soal perang perang antu ri masa laloa siagang suku jawa. Carita carita anjo ni dukung ri lingkungan nga na diskreditkan suku jawa. Hasselek na yaa tena niak manna sekre antu suku jawa na gosip tentang suku jawa antu hal lumrah toh. Terkadang labeling nga todong ni terapkan kulle ni pacantik jalan na carita yaa. Singkamma Jawir (nakke sebernarna tena ja ku issengi apa artina anjo mingka biasa na ungkapan anjo ni pakei siagang nada ellek ellek) , Jawa koek (biasa na anne ungkapan mae ri jawa blasteran jawa sunda atoka tau jawa antu mantang ri wilayah mayoritas na ni mantangi ri suku sunda).


Carita rakyat iamiantu pammelakkanna carita nenek moyang niaka attallasak bilangang taung riolonganta. Carita rakyak niak ammake nilai-nilai siagang pappasang luhur. Kamma mi anjo perkembangan carita rakyat sanging aktif iareka pasif niaka ri masarakat, parallu ni kembangkan siagang ni lestarikan. Anne kegiatan sala sekre upaya untuk melestarikan siagang mengembangkan na memanfaatkan ammoterek nilai-nilai tradisional singkamma carita rakyat ri kammayya anne biringmi ni kaluppai mae ri generasi anak muda sabak niakna pengaruh budaya asing. Anne kegiatan melibatkan palajarak SMA siang SMK se Banten untuk ampinawang perlombaan Cipta siagang Panulisan. “para siswa pilajarak niaka anjari peserta Foklore iamiantu sallang akan terbentuk generasi bangsa Indonesia, jari sannak parallu ni boloki karakter bangsa Indonesia lewat sejarah rakyat siagang pandidikan”.


Tutuki punna angnginung anjo Kopi Dalgona punna pandemi Covid. Anjo ri isseng allo-alloa inne jai tau na ngai anjo kopi viralka Kopi Dalgona. Anjo kopi ri campuru susu terkenalki ri sosial media ri tau toa, tau muda na ana’-ana’ na ngai ngasengi. Ri balla poe jai tau a’pare inne kopi susu a ka gampangi ri pare’. Manna gampangi ri pare niak dampak tena baji’na ri pa’kasia ka punna ri inung jai dudui. Na kana dottoro’ka Gizi Klinis dr. Raisa Edwina Djuanda M. Gizi, Sp. GK na paui punna jai ri kanre na ri inung apa-apa na jai golla na kulle ki na pare’ garring Diabetes. Injomi kurangi kanrean ta yang jai golla na manna tena ri garring Diabetes.


Nakke na bainengku biasa ku ngai akbangi 1 iareka 2 bangngi untuk aklakbusuk wattungku sipakrua ri hotel, biasa ni kana istilah staycation. Biring tiap bulan punna niak promo ri aplikasi travel nakke ammesan kamarak siagang biasa pole ni nilai fasilitasna apalagi kanre baribasakna.
Kami sempat ammesan kamarak hotel bintang 4 niaka ri kota Mangkasarak, ri wattunna nampaipa antama ku cinik mi ri sekelilingna, mulai ri jenis bangunanna, hiasan-hiasan, sanggengna pelayangna. Utamana kondisi kamarak siagang kamarak mandi-na. biasa bainengku akkana sallang punna niak ballakna eroki na passingkamma kamarak hotel.
Ri wattua katte akbangi 1 bangngi, mingka sannak nyamang kukasiak ri anne hotel ka siagang niak rencana untuk ammesang ri lain wattu punna liburuk anjama.


Riolo, nakke siagang beberapa agang ku , ku minawangi sekre perkemahan lalang rangka latihan dasarak kepemimpinan (LDK) ri sekte tampak ri rampik na Bogor. Siswa antu ikut kaniak 19 tau, 11 burakne siagang 8 baine. Sebenar na tena ja na anjo ngaseng peserta na LDK anne serius na minawangi anne pelatihanga. Beberapa antara na iyaa anjo gabungi kah niak siswa atoka siswi na cinik menarik. Battu ri kubu burakne niak Bambang (areng assalak assalak ji) antu ajari bintang na tim basket na sikolang ta. Tinggi na kulle erok 180 cm, antu kaleng na ak bantuk atletis ki. Tanjak na memang terkesan dingin ngi, niak sikedde bekas luka ri pinggirik na mata kanan na, jari na bolik sikedde kesan bad boy.


Punna antamakmi bulang puasa, salah sekre pakbuka paling nangai taua iaminjo es buah. Anne es buah niparek battu ri campurangna loe buah-buahang, termasuk nangka. Nangka iyamintu tanaman romang iareka pokokna kullei narapik tinggi 25 meterek. Iya ngaseng bageanna niak gattana. Raunna bundalak, lonjongi siagang lakbak. Kayuna terasak, punna toamo warnana kuning biasana poeng eja sikekdek. Buah nangka kullei nikanre lolo anjari gangang, kulle tongi nikanre anjari buah punna toami. Loe todo’ kabajikanna mange ri kalea, kamma napanaungi ceraka. Nangkayya niak tong kandungang kaliumna iareka parallui untuk napaseimbangi kalea, nakurangi pakrisik doke’ siagang stroke. Loe tau angnganre nangka na napelaki bijinna, padahal manna bijinna kulle tonji nikanre ka loe kandungang gizina. Nakke biasa kuboliki bijinna, kubissai nampa kupallui, sare mami ce’la sikekdek.


Kamma-kammayya anne nasabak samaraki isse’ kakkarenang latto’-latto’, Arnol napanjari anjo kakkarenanga anjari ho’bina. Bari’basak, allo, karueng, bangngi, sanging mamo latto’-latto’ nagaukang. Manna eroki tinro, akkarena latto’latto’ ji rolo, nakaluppaimi pappilajarrang sikolana nipakamma latto’-latto’. Sekre allo, niak pideoi anne Arnol akkarena latto’-latto’ nampa napostingi ri tiktok, ka sanna’ dudu jagona Arnol, jai tau ngai anjo pideoa, langsung tongi terkenal Arnol nasabak loe teknikna akkarena latto’-latto’. Manna anjo artiska ri Jakarta, naisseng ngasengi anne nikuayya Arnol. Gara-gara anne ho’bina akkarena latto’-latto, nikioki mange ri Jakarta antamak lalang ri telepisia. Naajarakmi Denny Cagur, Raffi Ahmad, sanggenna nisareang kakkarenang kakjalak ri Rafathar nasabak jago dudui akkarena latto’-latto’. Annemi nikua ho’bi angngerang barakka’. Njari punna niak ho’bita tojeng-tojengki gaukangi.


Bijangna Rusli nangai mange nacinik purinanna punna niak pertandingang, kebetulang anjo purinanna pakarena tenis, battu cakdi memangja nangai mamge latihang tenis, lompona kamma anne, anjarimi atlet nawakili Indonesia ri Asean Games. Njari punna niak pertandinganna ri kota maraeng, pasti jai bijangna amminawang nasabak eroki nasareang dukungang mange ri Rusli. Tena samara’ biasa jaina bijangna amminawang mkngka tenaja anjari masalah ka sanging tau jaiji doekna ngaseng. Injomi todo’ biasa ammetai Rusli punna niak pertandingang nasabak sumangak tongi punna naciniki bijangna mgaseng accidong ri tribung penontonga. Manna didongi biasa, atau nibetami sekre set, ounna nacinikmi bijangna ngaseng ta’muri-muri, langsungi bambang pole njari sumangaki kalengna.


Tips anjo wattu rugiki baji'ki sistem bisnis ka.  Anjo kaitanna siagang sumber daya tau na atau pajama na ri perusahaan ta. Optimalkan mentongmi anjo pajama na ri perusahaan ta. Na baji' jappa na perusahaan ka na tena na anggappa rugi. A'gaukang Evaluasi kulle tongi ri gaukang punna ri gappai rugia. Lalang Pajappa bisnis pasti niak ri kana rugi. Niak tong faktor-faktor a'gauk na anjo rugia ri bisnis ka. Lalang Pajappa bisnis pasti niak ri kana rugi. Anjomi butuhki a'gaukang evaluasi ri lalang na ngaseng bisnis ta sikamma evaluadi sistem bisnis ka na evaluasi produk ato jasa na balukang perusahaan ta.


Na kana studi judul na "The effects of horseback riding simulator exercises on the muscle activity of the lower extremities according to changes in arm posture" lalang jurnal "The Journal of Physical Therapy Science" ri taung 2015, ni sakbu ki kana anjo punan olahraga jarang ki kulle na pa kassak otot punggung ta siagang battang ta, na tingkatkan keseimbangan na kaleng ta, siagang na latih koordinasi. Kah na butuhkan kekuatan na ngaseng anjo otot kaleng ta, ak jarang todong kulle na bantu na tingkatkan fleksibilitas na kaleng ta. Lalang sekre studi antu juduluk na "The Positive Effects of Tourism with Horse Riding on Human Health".


Olahraga iareka salah sekre pakgaukang kalengta sanna’ bajikna siagang parallui nigaukang allo-allo. Manna mamo jai dudu jama-jamangta ri kantorok atau jai niparek, olahraga parallu nigaukang manna mamo olahraga cakdi ji rolo’. Apalagi punna kamma anne cuacayya, tena ni issengangi. Memang iyya tala sikekdek tau angkuai jama-jamang tala ningai anjo olahragayya ka naparek mangngangki. Mingka punna olahragaki, sanna’ jai kabajikang kulle ki guppa, bajiki kalengta nikasiak, tena liba mangngang nampa gassingki nikasiak. Memang sukkaraki nipakaramula mingka punna lekbak maki, anu nyamang dudu nikasiak kalea. Bajiki nganrea, bajiki tinroa, bajiki pakkasiaka, pokokna jai dudu kabajikanna. Njari kulleki kioki agangta sollanna niak niurang todo'.


Iami inne na injo palakba battu pantarang negara iyya, loei mae ri Indonesia na eroknaji nacini bani bani injo kaporeanna buttanna Indonesia. Inne mi contona bajika nikunjungi andakka dakka punna eroki ancini indonesia, iami injo: Liukanga ri Weh, Danau Toba, Belitung, Bulukna Bromo, Liukanga ri Bunaken. Biring Tamparanna Sanur, Raja Ampat, Kampong Wae Rebo, Liukanga ri Wakatobi, Liukanga ri Banda Neira, Tamparanna Sentani, Liukangan ri Mentawai, Liukanga ri Derawan, Monconna Jaya Wijaya. Injo ngaseng anu tassiarakamo gamba-gambarana na loe mo nicarrita tu tau takbalaka. Na loe kinja injo pole bulu, tamparang lakba, biring tamparang, buluk, moncong, romang, na binanga pore na gakga anu tenapa na tassiara kakacukanna.


Tampa’ wisata ri Semarang tea ji ri Lawang Sewu ji. Niak tampa’ wisata ri Semarang baji’ na cocokki ri lampai siagang bijang ta ngaseng. Anjo ri kana Dusun semilir Semarang, Jawa Tengah. Tampa’ wisata yang jai karenanna, niak penginapanna, wisata kanre-kanreang na , jai tampa’ foto na sanggeng na tampa’ balanja na. Anjo Dusun semilir jarak na 30 kilometere’ battu ri Semarang. Khas na anjo Dusun Semilir Semarang niak perosotanna warna-warni anjomi na pare’ jai daya tare’ na masyarakat mange liburan ri anne tampa’na Dusun semilir Semarang. Nampa lammoro ji tiket antama na na kanreanna lammoro ngaseng ji. Tiket na 30 rb sanggeng na 90 rb rupiah.


Apakah katte ni isseng kana tanggalak 09 September setiap taung na peringatk sabagai allo Olahraga Nasional (Haornas). Matu-matungna anne Haornas iamiantu untuk appanaik rasa sportivitas ri butta kalassukangta. Sipakrua taua sabak na iareki kana olahraga angngerang mangang, mingka manna mamo mangngang kamma anjo sannak panting untuk daya tahan tubuh. Apakah katte ni issengi pantingna olahraga mae ri kalengta?.
Kalengta anne akan semakin cenggerek punna ni gunakan untuk akgiok siagang beraktivitas salama tena na berlebihan. Sala sekre cara untuk anggupa kacenggerang optimal iamiantu siagang olahraga secara teraturu siagang nganre kanre-kanreang sehat na bergizi. Niak loe rupanna olahraga kulle katte gaukang, singkamma aklange, lari, joge, senam, siagang loe poeng maraenganna.


Tena niak allo bajik salaing akkulle kumpuluk bahagia siagang bija pammanakang. Ya, assingkamma wattu istimewa ri allaloa siagang andikku ri allo ri laloa. Caritanna, sekitarak siminggu allalo andikku ulang tahun. Sebenarna bingunga hadia aga erok ku sareangi siagang lalang bentuk aga. Ri usiana angngonjo 13 taung rasanna tena na gannak punna ni sare lalang bentuk barang, eroka ansare boneka sannak biasana. Tena na sallo, ku ukrangimi kana eroki aklampa mange ri sala sekre hotel untuk akbangngi. Tantuna anne cocok anjari hadiah istimewa mange ri andik baine ku sekre-sekre na. lekbaki anjo ku kiokmi andikku untuk jappa mae ri hotel, kuciniki sannak rannuna sabak inne pertama kalina na anjok hotel bintang 4 ri kota mangkasarak.


Nasi Goreng Eja inne iamiantu kanre-kanrea kas battu ri mangkasara. Lada eja botolo kasiana assisalai  ni bandingkang nasi goreng maraenganna.
Maraenganna na coto, mie titti na sikuntung kanre-kanreang, ri mangkasara na patang tongi rampa-rampa kusus utamana ri nasi goreng eja inne. Ammake lada botolo eja iamianjo na cinikana tanja eja corah kasiana tanning si’di na janna.
Batena appare nasi goreng eja, assingkamma ji punna appare nasi goreng maraenganna. Niami antu rampa-rampana singkamma lasuna kebo, marica, ce’la, lada lompo, lada caddi.
 ni sareimi ratenganna tambahang rupa-rupa  singkamma doang, jangang, sosis, iareka baya,  erroki bayao sanggara iareka bayao pallu siagang tambahang tomat iareka bonte.


Barongko iamiantu sala se’rena dumpi tradisonal niaka ri kota mangkasara
Anne dumpia kasia’na bedai ri maraenganna, kamma minjo anjari kanre-kanreang paling nangai tahu ta’balaka. Kasiana tanning siagang janna, iamiantu tau a tena na puas punna sibungkusuji na kanre, kamma nakke mi anjo na taba.
Anne barongko bahang dasarna iamiantu unti sannaka mi didina, carana nipare iamiantu ni aluskangi, nampa anjo parekang unti ini campuruki siagang golla, santang na bayao jangang. Supaya tamba bajiki kasia’na ni panaungi pole polongan nangka caddi-caddi. Nampa parekanna ni bungkusumi ammake raung unti, maraenganna anjo anne dumpia bajiki kasia’na ni kanre punna dinging battu ri kulkaska.
Anne dumpia bajiki ni pare punna nia acara pa’gaukang pa’buntingang iareka acara maraenganna. Nakke biasa accini barongko punna a’lampa ri pa’buntingang anyori.


Yahh, Strings. Anne biasa na katte ni isseng ni kana areng na biola. Padahal anjo biola areng na salah sekre alat musik antama ya lalang anne nikana Strings Section. Biasa na lalang orkestra klasik niak Violin (Biola) , Viola (Biola mingka labbi lompo sikedde daripada Violin), Cello (Cello), Violoncello (singkkama bantuk na Cello, mingka beda na Cello na pake nada dasarak C, sedangkan Violoncello ammake nada dasarak F Intinya Violoncello anne nada na labbi rendah dari pada Cello), siagang Bass / Double Bass (Bass betot antu niaka ri orkes betawi. Ohyaa , Harp (Harpa) todong antama ri lalang na Strings Section anne nahh. Antu parekka nakke ku ngai anne section kah antu mi ambience na atoka suasa na antu ni hasselekan sanna jai jenisik na.


Sistem NFT (Nutrient Film Technic), anjo ni sarei areng kamma anjo kah jeknek lalang na sistem na ak ngalirik ki se tipisik film antu mi 3 – 4 mm. Anne sistem ka na mungkingai oksigen lalang na jeknek anjari gannak ki, mingka kekurangan na sannak tergantung siagang listrik kahh jeknek ka mengalirik ki 24 jam lalang na si allo. Anne sistem ka na mungkinkangi tanaman ni panen lalang jumlah jai siagang cocok ni parek lalang skala rumah tangga sanggeng na komersial. Sistem drip niak todong, anne sistem ka singkammai siagang vertigasi nampa umum na ni pake barak kulle tanaman anjo batang na kayu ni tanangi ri lalang na Polybag. Cara na antu ni injeksi cairan nutrisi mae ri lalang na polybag ammake selang.


Anjo wattua pimpinan siagang nakke siagang tong agang agang kantoroka ni liput ki ri Studio Audio Visual (SAV) Puskat kulle ni tayangan Penyejuk Iman Katolik (PIK) ri Indosiar antu ni tayangkan ri allo Minggu subuh subuh tatte 04.00 WIB. Program anne kamma kamma anne tena mo niak tayang siagang SAV Puskat antu na sambe mi areng na anjari SAV – USD mae ri Youtube na SAV PUSKAT. Lalang anne tayangan nga , SAV Puskat na liput ki aktivitas ta katte lalang ni olah Majalah UTUSAN, antu mi majalah kerohanian mae ri umat awam katolik. Ri majalah anne mi, nakke menjabat ka anjari redaktur pelaksana.


Adam Osborne na paentengi Osborne Computer Corporation siagang agang na ri taung 1977. Ri awala muncul na Osborne 1 anjo produk Laptop awala na, battala na na gappai 10 kilo erok ki ri pacocok ri kadera na kapala ri'ba ka. Osborne 1 ri produksi ki siagang massal ri taung 80 ang. Sanggeng na ri masa jaya na Osborne 1 kullei ri balukang 10.000 biji ri bulang-bulang na. Adam Osborne anjari salah se're paenteng pamula sejarah na Laptop ka. Laptop siagang komputer deskop ri umum na niak fungsi sama na. Laptop na manfaatkangi sumber daya na battu ri batre. Punna erok ri isi cas na Laptop na pake ki adaptop A/C.


Kajariang tena nisangka-sangkayya memang kullei anjari manna kemae pole. Apalagi punna niak pakgaukang olahraga, biasa jai kajariang tena nisangkayya. Wattunna akkarena kasti naka sikolayya, akkarenai lalang ri aulayya nasabak tala niaki anne gurunna antamak njari nisambei surang guru olahragana. Anne guru olahragana nasuroi okahraga kasti lalang ri sikolayya. Pas na todo’ niak anak baine nasambilai anjo bola kastia, natabai tontonganna kelas maraengi, langsungi reppek anjo kaca tontongangna. Takkallasaki nyawana, agangna erok napatabai mingka kassa dudui batena sambilai bola njari mangei ri kelas maraenga reppeki pole kacana kamase. Njari nikioki anjo guru olahragana nikanassui kua ngurana nusuroi akkarena kasti lalang ri sikolayya, mustina pantarakji.


Rusli, agangna buru’nengku iareka pramusaji ri Kab. Bantaeng. Apa injo nikua pramusaji? Iamintu tau patannanga kanre-kanreang untuk Bupati atau punna niak tamuna Bupatia. Ia pasadiangi kanre, kakdokang, naerangngangi mange ri mejanna Bupati siagang bainenna. Punna niak tamu battu pantarak mange ri Bantaeng, anjomi pramusaji rekengi sikura tamu, nampa mange nakuktaknang tassekre-sekre apa erok nainung anjo tamua, kopi kah atau teh. Lekbakna nakuktaknang, mangemi naparekkang inungang, rua mentongji pappileang, kopi siagang teh bambang, niak todo jeknek mineral galasi. Punna njarimi inunganna, naerangngangmi suluk ri tamua, biasa angngerang tongi kanrejawa kamma bayao panynyu, pawa, barongko, bolu kukusuk, biji nangka, pokokna kanre-kanreang tradisionalka ngaseng nipasadia. Anjomi naparek pramusajina Bupati ri Bantaeng, niak kapang 10 tau anjari pramusaji konjo.


Tim tanggap darurat ka antu kulle na moniang tanda bahaya siagang na evakuasi anjo ngaseng pegawaiaa punna kemungkinan niak kulle na alami ancaman keselamatan jiwa. Anjo keputusan na barak kulle ni evakuasi anjo ngaseng pegawai ni parek ri tim tanggap darurat antu ri lapangan nga ni bantuk ka. Anjo ngaseng pegawai ni evakuasi mae ri titik sikbuntuluk ta (Assembly Point). Tim tanggap darurat ka anjo bertanggung jawab ki na bilang pegawai mae ri titik sik buntuluk ta termasuk pegawai anjo garring nga atoka cuti. Punna niak panjama lanyak, ketua tim tanggap darurat ka ni poang areng na siagang lokasi na terakhere anjo pegawaia.


Situ Wangi Kawali Ciamis anne wisata alam berua kaccinikang gammara'ki ri wisatawangga punna ero' appakansi. Suasanana anne sisalai bellami ribandengkan rioloa anne tamparang biasayyaji. Punna ero' mae rinni, lammoro'ji rijangkau ammake motoro' siagang oto. Le'bana riparakai, anne situ wangu kawalia gammara'ki rikunjungi turiska. Maraeng jai fasilitasna, suasanana tong sejukki nasaba' rikuinroi taipa rindangga. Nakana sariangna le'bana anne tamparanga ribangung jai turiska mae rinni nasaba' penasarangi kacinikkang beruna situ wangi kawali le'ba'na ribangung. Jai tong tau ri sulu'na kotayya motere' ri kamponga maeki rinni. Balinna tiketna anne wisata alam situ wangi anne lammoro'ki anajri taua mae rinni. Fasilitasna rinni nia pa'balu kanreangna, tempat larina, tempat appotona siagang maraenga.


Anjo onde-onde ri pare’ battu ri tepung terigu na tepung ketang nampa ri sanggara ki anjo luara na ri sareangi biji wijen. Niak macam-macam isi na anjo Onde-onde a, yang jai tau ngai anjo onde-onde ri pare’ battu tepung ketan na isi lalang na kacang ijo. Rasa lainna ri pare’ battu ri tepung terigu na luara na kebo’ ki , niak poe jg eja na ijo ri issengi na onde-onde gandum khas battu ri kota Mojokerto, Jawa Timur. A’pare onde-onde cara na paruru anjo bahan-bahan na riolo. Anjo bahanna kacang hijau 75 gram, 50 gram golla kebo’, 1 lembar daung pandan, ¼ sendok teh ce’la na 200 ml santan. Bahan kulit na tepung ketan kebo, 50 gr kentang, 65 gram golla kebo alusu na 75 gram biji wijen.


Punna ni klik ki, munculuk mi data tau punna ya akun, pakarammula battu ri tampak tanggalak lahirik na, golongan darah na, jenis kelamin na, sanggeng na alamat na. “Ri bagian tangah niak annang menu antu mi Data Keluarga, Dokumen, Tanda Tangan Elektronik, Pelayanan, siagang Pemantauan Pelayanan, Historu Aktivitas, Ubah PIN / Kata Kunci, Lepas Perangkat, siagang Keterangan”. Na kana Direktur Pengelolaan Informasi Administrasi Kependudukan na (PIAK) Erikson P Manihuruk. Punna masalah keamanan, Erikson na ungkapkangi aplikasi Identitas na Kependudukan Digital anne ni lengkapi siagang fitur pencegahan tangkap layar antu kulle na minimalkan penyalahgunaan informasi na pengguna terdaftarak ka barak terlindungi data na.


Radio anjo salah se're jenis medis massa se're arah peranna erok passampe pappasang sikamma berita, informasi na hiburan ri jai masyarakat na luasa' jangkauan na. Taung 1896, se're ilmuwan Italia, Guglielmo Marconi na gappai temuanna ri telegrad nirkabel na pake rua sirkuit. Alat na gappayya anjo anjari awala na ri pa'pake na teknologi ri pare na radio. Awala na sinyal na gappai na kirimkangi ri jaringan nirkabel anjo kurangi ri 10 mil. Anjo Radio ya kulle ri pake langngere' tau accarita na anglangere kelong na putara ka stasiun radio a. Kulle tongki ammutara kelong ri Radio a kale-kale, pantama mami kaset kelonga.


Niak sekre wattu taua mange ammekang, guappai juku salah sekrena kullei akkana kamma tau. Napalaki anne jukuka ri taua kua teako kanrea, njari anjo taua nalappasaki anjo jukuka mange ri binanga. Lekbakna anjo, berobai anjo jukuka anjari baine gammarak. Sitojengnya ia iareka putri mingka natabai guna-guna na anjari juku. Sanna’ tarima kasihna mange ri anjo taua nampa nakuai erokji nibuntingi, mingka anjo taua tena kulle napauang tau maraeng anne rahasiayya. Njari buntingmi anne ruayya sanggenna niak anak buru’nena sekre, mingka anne anakna tena lekbak nakasiak bassoroka. Anne anakna sekre allo nisuroi ngerang kanre untuk manggena mange ri kokoa, mingka anjoji anakna kanrei nampa tinro. Larromi anne manggena ka cipuruki njari napakkanai anakna anak juku, langsungi lannya anak surang bainenna, ri anjo tampak lekbaka na injo bainenna, timboi jeknek, kinne nikuai balang Toba.


Nia tommo pole ri Yogyakarta arenna Amaryllis Garden, inne nia ri Kudung Gidul. Kinne nia tamparang bunga, na injo kakacukanna kulle nisassicidongan rurung ri Belanda na lekbana viral loe tu battu. Ka takbalaknami tau, loe tu tena tanggung jawabna. Kulle ji punna erko guppa gambarak kaminang bajika, mingka parallu tongi kicini injo apa laki onjoka, sollana injo tena na manraki tawwa. Innemi kajariang ri inne tamparang bungayya. Injo bungannya loe mi rampa na nia tompo pole mate ka ni onjo ki iareka nikacidongi ri injo tu takbalaka battu. Innemi sanna loe na tawwa ancaritai ri dunia maya. ia ngasenna na salangi injo tu battu na tena tanggung jawakna.


Na tikamma batena injo akboya hotel lommora ri internetka. contonamo punna eroki make applikasi Skyscanner. Batena injo sanna lomo lomona, downloadki inne applikasi iyya, Skyscanner, langsungmki tama, kipilie latemanki lampa ri kota apa, kipile tanggala, kipantamaki sikura tu la bangngi na sikura kamara, na ki klik mo injo cari. Munjulu ngaseng mi injo hotele kikerokia. Ki boya boya mi hotele kaminang cocoka. Punna ni klik intu lanaerangki tama ri halamang injo ngaseng informasina injo hoteleka. Nia tommo na munjulu parbandingan hargana sekre sekrea website. Kulleki mesan ri inne applikasia, iareka langsungki mange ri website injo kingai iyya na biasa iyya kipake.


Inne sallo-sallo jai mi tau na ngai nganre kanreang Tempe. Manna tau kalasak rate na kalasak rawa na ngai ngasengi ka baji ki kasia’na niak gizi na vitaminna. Tempe ri pare’ battu bahan kedelai. Ri jakarta tampa’ku mantang jai pabalu balla kanre arenna Warteg jai kanreangna na pare battu ri Tempe a, annyamang tommi kasia’na ri kanre siagang kanre kebo’ na ka’dokang lainna. Tena poe na kajjala harga na lima sa’bu kulle maki nganre Tempe jai tommi rasana, kamma Tempe sanggara keca’ na Tempe lada eja. Tempe poe assulu tommi ri pasara’ internasional ka jai kasia’na annyamang tommi ri lidah ta.


nasaba’ rapangi nia’ ripassembangenta sanna’ rannuna ingka sierangi pace siagang pa’risi ta’liwa ilalang atinna, lanri biasayya na agadang sikarannuang, sipa’muri-muriang yang mungkin tahun yang lalu masihhadir ritampaka anne, mingka anne alloa taenamo nakulei battu a’rappungan ritampaka anne, lanri naerang bokomi kalenna tassalami battu ripaccinitta ngaseng, nabokoimi sikamma bija pammanakanna, ammoli pa’risi ta’liwa-liwa, lanri lebba’na a’lamung pa’mae baji’ mae rikatte ngaseng, a’boko tamassaile, a’lampa tammoterang, na mabbokong amala’ baji’na, ammoterang riassala’ kajarianna, napandelleakangngan ri kalompoanna Allah ta’ala. Simpung mattayangmi songko’na ribentenna, a’lai-lai’mi bajunna tassai ripallanggana massing sanrapan ripatayang ammoetere sahaba’na, ia ngaseng mi anjo a’jari pangngu’rangi mae rikatte ngaseng ri taua.


Anjo Hp a niakmi areng kamma-kamma anne lainna anjo ponsel cara'de. Anjo ka hp a kulle mi ri pake ri jai fungsi. Riolo hp ri pare ji alat komunikasi ri sa'rang. Nampa harga na tena na lammoro, kajjala ki. Tau kalumannyang ji kulle ammali Hp riolo. Anne kamma-kamma ya, tena mi Hp sikamma batu battala na. Hp a tipisi mi tanja na, gampangi ri ti'gala. Kulle maki sannangi jai fitur ka ri jaman anne a, jai tommi media sosial sikamma facebook,instagram,tiktok,twitter na jai lainna poe kulle ri pake accini status na taua kulle tomma ki a'pare status jg na angngirim foto.


Push up iamiantu jenis latihan loe ni lakukan untuk membentuk otot batang kale bagian ratengang, singkamma oto ri barambang, lengang, lima, salanggang bagian ratengang siagang beberapa sendi maraengang. Salain anjo, otot batta siagang bongga pung amminawang tak-latih punna latihan push up anne ni gaukang.
Katte poeng kulle melakukan olahraga ringan sekrea anne ri ballak, bahkan ri ruagang cakdi. Alleki posisi kalengta ammopang siagang ruayya limangta ambattu mae ri daparak untuk annahang kalengta. Jaga posisi bangkeng ta tetap lambusuk, perlahan panaung kalengta tanpa anrapi mae ri daparak. Nampa ammoterek posisi sebelumna. Ulangi gerakan kamma anne salama 20-35 kali iareka salama 5-7 mani’, gerakan anne kulle membantu melatih otot barambang siagang maraenganna.


Kah niak nikana perkembangan zaman, ballak panggung nga anjari gaya lalang tuo ta beru punna ri masyarakat Bajau. Mapatettong Bola antu mi trasdisi ni bangun ballak ka ri Bajau ri Bone, mingka nakke tena ku issengi punna ri daerah maraeng nga, Bahasa Bajau jai dialek na nampa lekba mo ni pengaruhi ri daerah setempat ka. Ballak ballak panggung ri tangnga na tamparang nga kulle anjari darat naah ni tumpuk na batu koral siagang ri boko na ballak ka niak kappala kulle ni pake abboya jukuk. Secara dasar anne konsep ballak Bajau ri Indonesia singkamma 2 gambaraka ri rate ku pantama yaa. Anne mi arsitektur ballak panggung Bajau ri kampong Wuring.


Tena na salah punna Karena Free Fire ka antama ri kategori favorite ka tau a'download ki na gappa mi 1 milyara' unduhan. Anjo Garena Free Fire antama ki ri karenayyang battle royale. Tau na ngai'a karena gim erok a'tahang tallassa' anne karena Free Fire ka kulle antama ri daftar na karenayyang ri hp a. Garena Free Fire anjari karenayyang na ngai tau ri Indonesia, ka battu na ji ri taung 2021. Anjo karena Free Fire ka anjari nomoro' se're ri kategori Top Grossing ri Google Playstore. Manna ri hp android ji anjari nomoro' se're, anne karena Free Fire ka antama ki ri kategori terkenal ka jai tau hp android karenai battu ri hp iPhone ka ri Indonesia.


Riolong na anne buah tekne aa allino, Taipa ni isseng baatu siagang riolong na ni tanag ri India. “Punna pusak na battu na anne Taipa antu ni parkirakang battu mae ri India”, Indonesia sala sekre na center of divesity” nakana tau anjama ri Pusat Kajian Hortikultara Tropika IPB, Sobie mae ri Kompas.com, Sabtu (11/6/2022). Nakana lalang bok “Bertanam Mangga” [attanang taipa] (2009) battu ri Fika Hidayani terbitang na Kenangan Pustaka Indonesia, niak 2.000 janisik taipa ri lalang linoa, 500 antu ni antarana niak ri India. Indonesia tong punna ji pulo pulo janisik taipa. Niak sekre rua paling jai na boya taua antu mi Taipa Harum Manis, Taipa Gedong Gincu, Taipa Lali Jiwo, Taipa Indramyu siagang Taipa Manalagi.


Niak sekre tau ku ngai cinik, areng na Adit. Wattu ku beru battu, anne Adit langsung ni battui jai ananak nongkronga rinne, na battui Adit nampa na cippo ki limangna singkamma tong guru guru nicinik. Kah penasaranga, nai anne taua kah. Ku battui mi nampa ku kutaknang. Adit anne bede “anak lama” (tau sallo) mo ri anne tampak ka, anne Adit mantang ri Jakarta Barat. Nakana Adit, ballisik kah jai ri Sosial media anne Citayam Fashion week , kah anne akkarena ri Citayam Fashion Week tena na ananak battu mae ngaeng, “kamma kamma anne sanging na kana taua ananak citayam ji rinne ngaseng nampa nakke battu Jakarta Barat ka, anne poeng agang ku ananak pasar minggu, anjo mae battu ri Bogor”. Wattuna ku langngerek, ohh niak todong zonasi na ananaka rinne paeng wkwk.


Ni bawai moterek anjo agang burakne aa misal na, rinne konotasi na mae mi ri apa apa negatif ka mi iyaa, apalagi punna sanging na antarak jemput ki siagang maraenga. Jari battu na inji riolo sannak ni minimalisir anjo lawan jenis ta mae ri ballak ka. Mingka ping sekre sekre ji iyaa erok ni erai mae ri ballak ta, sesang na memang murni ji agang kuliah ta. Punna erok ki akkarena siagang agang anjo lawan jenis ka todong labbi biasa na titip motorok na mae ri ballak na agang ku, ambawa motorok kaleng kaleng na ji rong atokah ni titip ki ri parkiran umum ka barak tena ni jemput ki ri ballak. Labbi ni jagai anjo areng na keluarga ta iyaa, barak tena na anjari bahan obrolan na anjo rampik balak ka.


tena bawang na assipa kasiakna, na inne seafoodka pole loe kandunganna ammajiki kale na gakga ri kesehatanga. Nia pole kungi bajiki ri panggakgai bukkuleng. Na iami inne, sikura pammajikinna: Naporei jantunga, inne seafodka kalumannyaki ri lemak omega-3, inne kandunganna bajiki untuk appanaung pengellai mange ri garring kardiovaskularka, kamma stroke; Appakabaji buku dan paklento-lentoan, na inne bajiki untuk appakalaccuki panggiokanna na nakurangi malakna paklento lentoanga. Baji tongi ri kesehatanna mata, injo garring ri matayya kullei nakurangi potensina. Na inne kaminang parallua, iami injo porei batena akkarena otaka, injo asam lemak omega-3 na, apa pole punna ri anak- anaka, sanna bajikna appakapore batena ammenteng injo otaka.


Tenyata anjo nakke ku alami ni kana “Skinny fat”. Antu mi keadaan na kamae massa na otot kecil (kah taklekbak ki ri bantuk nah) siagang todong niak lemak antu bedeng kadar na sikedde ri rate na normal ri bagian badan ta tertentu. Nampa yaa, anjo mi hal ka kulle ni atasi ammake workout. Kahh tampak ku mantang nakke ri desa, antu notabene tena niak tampak gym. Anjo mi nakke biasa ka workout kaleng kaleng ku ri ballak ku. Battalak memang ni sakting. Anjari tau tena lekba workout, tantu na nakke ku sakring anne sannak battalak na. Mingka tatta jii ku parek ngaseng, manna mamo ni cicilik cicilik ji haha. Jari tena na langsung sikali ji jappa.


Salah sekre game nassanami niak ri komouterka manna tala ni donlodki, iareka game arengna solitare. Anne game kartu-kartu nangai nikarenai ri pajama kantoroka. Njari nisusungi anjo kartua battu ri nomorok rua sanggenna King siagang kartu AS. Gampang duduji sitojengna anne mingka punna komputer ni ewa biasa nakelo tongki gank. Ri kantorok punna tala niak niparek, daripada tikdokdokki, biasa anneji game solitare nikarenai. Kulleki ewaji komputerka kulle tongki akkarena rua tau. Kinne punna ammalliki komouter beru, tenamo kapang nipasadiang anne game solitareka nasabak jai dudumi game maraeng lakbi nangai taua kinne. Lakbi nabgai game sukkaraka, naparek appikiriki taua, riolo kitte game biasaji mingka ningai memang tongi.


Punna niak sekre pengusaha niak masalahna nampa sukkaraki niselesaikang, punna pokok dudu anjo masalayya nampa tena kulle selesai punna nipamantangji bawang, siagang anjo pengusahayya parallu selesikangi anjo masalah kale-kalengna, anjo artina niaki lalang situasi kemae la na selesaikangi masalahna. Tena sambarang piti-piti selesai, mingka parallu niak tahapna antekamma batena niselesaikang anjo masalayya. Pertama kiselediki kasusna, kamma battu kemae anne pokok masalahna, ngurana kulle niak masalah kammayya anne. Maka rua, boyaki kemungkinang antekamma batena kulle niselesaikang anne masalayya, pila jai pappileang, pila’ bajiki. Punna lekbak maki tappuki antekamma batena ki selesaikang, pakaramula maki gaukangi anjo penyelesaiangta, sollanna tena na sallo dudu anne masalahta kajariang.


Yuyun tenapa naciniki pillengna Dilan 1990, nampa agangna ngaseng sanging anjo pillenga nacarita. Njari anne Yuyun nakiokmi Iin mamge akboya DVD na pilleng Dilan 1990 nampa siagang accicinik ri ballakna Yuyun. Lekbakna nacinik, lalang atinna nakua siratangi towwa jai tau nangai anne pillenga nasabak romantiski nampa naparek ta’muri-muriki. Dilan siagang Milea, buru’ne siagang baine sibuntuluka ri sikola nampa langsung singai. Mmukona kamma anjo, pilleng Dilan tarrusuk nacarita Yuyun ri agang-agangna. Niak pole lima agangna nakiok mange ri ballakna ciccinik pillek Dilang nasabak tala lekbakkapi bedek nacinik anjo agangna. Manna tau ri ampik ballakna ngaseng iareka tala lekbakpi nacinik, mange nakiok ngaseng.


Punna hotele nicini ri lokasina, nia nikana: hotele kota, niaki ri kota lompo injo takbalaka tau na loe bisnis ammenteng; hotele resort, niaki ri pusak paddakka dakkanga kamma ri biring tamparang na ri liukanga; motel, niaki ri akrungan provinsi iareka daerayya; hotele pammantangan, nia lerei ri kota mingka bani mange ri kamponga; Downtown hotele, niaki ri pusakna bisnis dan pakbalanjanga. Na punna nicini battu ri bintanna, nia hotele: bintang sekre, sampulo ji allima kamarakna; bintang rua, ruang pulo ji kamarakna na niamo fasilitas maraengna; bintang tallu, nia tallu pulo kamarakna, na nia tommo ac lalang ri kamaraka, nia tommo pole restoranna; bintang ampa, nia paling rawa limang pulo kamarakna, makemi ac na jekne bambangna; nia bintang lima, nia paling rawa sibilangngang kamarak biasa na ampa pore, loemi faslitas pattambana, na lengkap ngaseng mi injo lalang ri kamaraka.


Tena sike'de penelitian siagang Robot ri gaukang demi ri ciptana Robot baji' ka ri linoa. Akademis battu ri Future of Humanity Institute ri Oxford University, Inggris arenna Stuart Armstrong. Na kana ri masa dallekang Robot kullei anjari pengganti na jamanna manusiayya salah se're na anjo hasil cara'dena buatan ato artificial intelligence (AI). Kamma-kammaya anne, anjo Robot ka anjari mi bagian lompo na battu ri bidang medis, pertanian, ART, sanggeng na pertambangan ka. Niak poe akkana anjo robot-robot ka kullei na kuasai ngaseng na jamanga ri masa dallekang. Kamma mi ri negara maju kamma Jepang, jai mi toko na tena niak kasir na, ka ri gantian ngaseng mi siagang robot.


Katte antu rajinga cinik cinik live streaming na akbuntingan na anak anak na Pak Joko Widodo Presiden ta, bajik ri telepisi atoka ni Youtube, kulle ni isseng mi sikedde jai na tentang adat akbuntingan ri Jawa. Sekre hal antu pasti mi, adat akbuntingan Jawa antu memang sannak jai siagang rompai. Niak tiap tiap step na antu ngaseng niak makna filosofis na. Sangking jai na, anne akhere akhere ka adat na ak buntingan nga jai mi tau salai. Nakke poeng tena mo ku ukrangi wattu na kapang terakhere ku niak ki ak buntingan nya ammake ngaseng tetek bengek na upacara adat. Silalang na sallo, rompa, nampa naparek ki mangngang todong, jai poeng pengeluaran hahaha.


Kinne akboya doek kulleji kigaukang manna allalo ri sosial mediayya. Apalagi kinne sanna’ mo jaina marketplace nipasadiang bage tau eroka akbalu’-baluk mingka tala niak tampakna. Mingka tania assalak baluk jaki bawang, paralluki todo’ issengi rolo’ apa nakeroki anne taua kinne, nasabak anjo nikuayya tren a’roba-robai. Kulle njari riolo maraengi, kinne maraeng tongi. Intumi parallu ki isseng apa nangai taua, sikura bajik ki pasadi modalak rolo’, antekamma bateta balukangi anjo balu’-balukangta. Nasabak pokok ngasengi anjo ki isseng punba teaki stangnga-stangnga akbaluk. Kulle tongki kioki agang bajikta pakaramula anne bisnis onlineta, nasabak maraeng tongi intu punna rua ulu appikkirik daripada sekre. Assalak anjo tau nikioki, tau bajik tojengji, ni isseng bajik ji taunna.


Nabi Muhammad SAW lassu lalang keadaanna ana’ kukang. Lalang kitab Al-qur’an ri pawwangi ri Surah Yunus ayat 58 “Akkana ki, siagang Anugerah na Allah SWT na rahma’ Na (Nabi Muhammad SAW) akkuleki ngaseng sambut sannang ji. Nabi Muhammad anjo Nabi terakhir na ri lalang ajaran na agama ta agama Islam. Nabi Muhammad SAW Lassuki ri tanggala 12 Rabiul Awala’ taung Gajah ato ri tanggala 20 April 520 Masehi. Battu ri Nabi Muhammad SAW ri panaung kitab suci Alqur'an. Battu ri malaikat Jibril atas parintah na Allah SWT. Areng na nabi Muhammad na anjo ri rampi' na asma na Allah SWT.


Kanre Balap Puyung, sikali ni coba rasa na katte kulle ketagihan ki erok ni coba siagang cobai poeng sedeng. Anjo mi nasi balap puyunh. Sikali sede sensasi pedas na antu na jadikangi selera nganre na taua kulle ak tambah siagang erok sede tambah. Ammake toping ayam suwir, ni padukan siagang sambel , kacang kedelai, taburan rebon kering, abon siagang lauk belut antu na parek anne paket kanre balap puyung anne juara. Sate Rembiga todong na punnai rasa antu unik ka, pakarammula ri manisik, gurih siagang utama na passei. Areng na rembiga battu ri areng na sekre Desa Rembiga. Kah anjo sannak laris na siagang populer sanggeng na kamma kamma anne ni isseng ammake areng Sate Rembiga.


Ni latih otot ta ri tampak pusat kebugaran nga paling jai ni parek, apalagi punna niak tong mo suplemen fitness kulle ni pake palintaki tak bentuk otot ta. Mae ki ri tampak fitness tantu tena na gratis bahkan gannak ji na kuras dompet ta, anjo mi tena na jai tau kulle lalangi anjo. Punna budget ta terbatas ki, katte tena ja ni parallu putus asa. Ni punnai kaleng atletis tena ja na harusuk ni parek ri pusat kebugaran nga, latihan ni bantuk otot atoka kaleng ta kulle tong ji ni lakukan ri ballak. Assalak niak kaerokan ta, ni punnai kaleng atletis tatta jaki kulle wujudkangi anjo.


Ku kananakke punna ri lingkup hidup ta ji battu ji mae ri katte katte ja. Anjari mahasiswa ri sala sekre perguruan tinggi Muhammadiyah. Anne nakke ku cini ri kawasan na kampus ku, jai inji mahasiswa siagang mahasiswi antu menurut ku tena pa na gappai ibadah antu sempurna yaa. Kah mahasiswa todong niak ya ak tole inji siagang jai ak kumpuluk organisasi antu jai tarlambat siagang kulle ni laloang. Mingka punna ni cinik battu ri dorongan na kampus ka singkamma mata kuliah ibadah siagang lain lainga niak. Kulle anjo mi opini ku nakke battu ri kacamata pribadi ku. Punna niak tena nasingkamma pandangan na taua, ki pammopporanga.


Air Conditioner atau biasa nakuai tau AC. Anne AC salah sekre pakakkasak elektronik paling jai napake taua ri Indonesia. La’biringi niak ri ballakna ngaseng taua. Punna bambangi alloa nyamnag mentongi mange dinging-dinging lalang ri ballak niaka AC na, manna sialloangi tahangji ka tena na bambang. Konsepna anne AC ya niissengi niterapkan ri romawi kuno abad pertengahanga. Kinne AC ya niparekmi kulle ammuni pirus siagang bakteri kulle tommi sikekdekji napake listrik ri ballakta. Njari taua biasa anjo ngaseng kammayya naboya, kullea hema’ manna sikekdekji. Tala niakmi pole ballak tala niak AC na ka anne AC ya kammami kaparalluang pokok ri ballak, sollanna dinging tarrusuki pakkasiakna anjo taua ammantang. Mingka biasa manna injo cakdia PK na kakjalak tommi nasabak jai tau ammake njari pila’ naik tongi ballinna.


Bagian timorang na tampak na battu terbit matahari aa, rampe mata allo (rame = sisi ; allo = matahari) ni konotasikan anjari ka tuoang an ta antu ni wakili kebahagiaan na, tarrang na, ka ngaian na, siagang kegiatan antu na tunjang kehidupan tampak perapian ni bolik. Fungsi religius na anjari areal pelaksanaa ritual aluk rambu tuka, tampak pemujaan na penguasa siagang pemelihara na linoa. Bagian barat na tampak na terbenan anjo mata allo aa, na rujuk mae rikamatean siagang na wakili unsur kallang na, kedukaan ta, siagang ngaseng hal hal antu na battuang kasussang. Bagian barat na ruang anne secara religius berfungsi anjari tampak ni patinro badan na mayat ka anjo ulung na ak hadap mae ri timborang tampak na alam puya niak.


Akbilangan tau rungka siagang mahasiswa akkumpuluk ri gedung AAS Building ri Jl. Urip Sumoharjo, Mangkasarak. kabattuangna untuk amminawang kegiatan Silaturahmi Akbar Pemuda siagang Mahasiswa Mangkasarak. Acara na pareka Polrestabes Mangkasarak anne ang-ngangkak tema “ Menciptakan situasi Kamtibnas yang Kondusif” lalang anjo acara na Ustas Kondang Dasad Latif ni pabattuang sabagai pancaramah iareka paerang taksiah. Ustas terkenal siagang gayana accaramah pakakkalak siagang capila sukses na pare tau niaka hadere ammakkalak. Manna ni pasappi pacca-ngirang, ustad Dasad Latif na tekankan pantingna perang tau rungkayya lalang mengawal kalangsunganna tallasak berbangsa siagang bernegara.
“tena niak ni kana tau tututoa penerus peradaban bangsa, mingka niaka nikana tau rungkayya anjari generasi penerus peradaban bangsa. Kamma mi anjo panting mae ri tau rungkayya untuk berilmu siagang tantuna ni passiurang siagang iman na ketaqwaan.


Ri sekian jaina peluang dikembangkan ri Kabupaten Garut, sektor pariwisata anne labbi menjajikan ribandingkan maraenga. Passangalina letak geografis siagang pemandangan alamna, secara sejarah siagang budaya, Garut anne nia' tong nilai wisata sejarah. Se'reanna anne sektor pariwisata dikenalka ri garut anjo nasaba' gammara'na lokasina siagang nilai sejarahna anjo Lapangan Golf Ngamplang. Punna rinni kullei nacini' jelas Moncong Papandayan, Kawah Telaga Bodas, Gunung Guntur, Gunung Piramida. Rinni pagolfka tenaja risuguhi tantangan siagang strategi tepat, tapi pemandangan gammara'ka. Punna mae rinni kulle ammake oto pribadi siagang kendaraan umum mae ri lapangan golfka. Rinni passangalinna akkarena golf, kulle tongi pammantangang appoto, selfie, preweddimg siagang maraenga.


Pamor ji antu na bedakan keris siagang senjata senjata maraenga. Pamor na mi anne kulle na parek keris anjari ni cinik mewah. Erok ni cinik keris puteh mengkilap tanpa pamor? Ki cinik mi acara na Forged in Fire History ri channel ka ri rawa anne. Anne acara ya ni pertandingkan anjo pande bassi ri Amerika, na parek senjata senjata tajam ka. Lalang na sekre episode, iyaa ni tantang parek keris. Hasselek na? Anjo keris ka appake logam antu warna na mengkilap ki. Ni bandingkan siagang anjo keris “tojeng tojenga” ri Indonesia (atokah Malaysia, Thailand, siagang Filipina) antu tanja na lammorok ki.


Punna micaraki nikana salera, tena ni kullle passai taua erok na ngai apa ki ngai sabak tena na sekre salera taua ngaseng. Anne caritayya tenaja na njari masalah sabak iya ngaseng taua kulle ji sare pendapatna apa na ngai apa tena na ngai, iya tongmi anne kanre kanrea. Contohna anne rawa kanre kanrea, manna mamo jai ngai tapi niak tong memang tena na ngai. Sabak na tena na ngai jai tong siagang tena na kulle ni sama ratakan taua ngaseng. Anne contohna kanre kanre jai tau tena tong na ngai, Durian, Pete, Jengkol, Pare, Jeroan, Bayao tena na tene tangana, siagang pallu bembe .


Injo pole massing massing warunga, nia khususuk sekre kanreanji na nia todo loei macam macamna kanre tradisionalka na balukan. Kammami pabalu pallubasayya, nia pallubasa tonjo napasadia, na tena coto iareka konro. Kammami pole pabalu cotoa, loei coto tonji nabalukan, na tena kanreang maraenga. Injo maraenga biasayya nia urang kanreanna ji, kammayya mi inungan te iareka jekne biasa. Nia tompa pole bayao, kacang, ketupat, na kanre. Injo warunga nia wattunna massing massing. Mingka biasayya parakbisa sanggena bangngi. Mingka loe tongi, apa pi pole punna ri Mangkassara coto tulina taksungke. Ia mi nisakbu coto bagadang, ka mana tangnga bangngi sanggena subuh akkulleji nirasa cotona.


Sanna’ jai jenisna jama-jamang kullea nijama kamma-kammayya anne. Mingka anjama ri kantorok anjari kijai jama-jamang paking jai nakeroki taua. Apalagi tau toayya, tala nakareki anjama punna tania jama-jamang kantorok, salah sekrena iarek PNS. Memang iyya anung sikekdek duduji gajina punna nibandingkangi surang pajama bank, atau pajama kantorok maraenga, mingka jai tau toa, sannang dudumi nyawana punna nitarimami anakna anjari PNS, nakuai manna sikekdek mingka sallo la nutarika, manna pensiungko niakji nutayang doek. Manna mamo biasa anung loe dudu gajina anakna, mingka taniapi PNS, lakbi napilei anjo jama-jamang anjari PNSka, rannu dudumi anjo tau toayya kamase, mangemi anjo nacarita riniya ngaseng taua kua PNS mi anakna.


Basket anjo ekstrakulikuler ri sikola ya kulle na pasulu minat na bakat siswayya. Utama na ri bidang a'raga limang. Tena ji na kulle ri pasulu hoby, minat na bakat siswayya ji, kulle poe anjari pa'binayyan prestasi ri bidang non akademik ri a'raga. Ekstrakulikuler Basket poe tampa' ja erok a'pare prestasi non akademik, na kulle poe na panjari tinggi kalea na baji'ki poe psikis ka. Basket kulle tongi na jai'i karenanna basket ta na panjari salewangang kale ta. Basket poe anjari ekstrakulikuler terkenal ri sikola ya ka punna jago ki akkarena Basket jai tau ngai accini ki na kulle ki anjari tau terkenal ri sikola ya. Kasia' na poe akkarena Basket jai ri kalea na panjari ka'bala ki.


Paraikatte niissengmi kana jai tau lebbami napinrasai nikana Keju punna teai napirasaimi. Anne kanre kanre nipare battu susu sapi biasa tonji ni kanre siagang roti, kanrejawa punna teai nipare jari perasa perasa battu ni kanre kanre laingnga. Maraeng nikana paling baji ni kopi na anjo tembuska mi ni pasar mancanegara, Kabupaten enrekang , Sulawesi selatan anne anjari sekre sekrena wilayah paling jai keju lokalna anjomi nikana Dangke. Anne mi kanre kanrena anjo daerahna, nipare battu susu tedong siagang susu sapi ni bekukan rong. Anne keju battu fermentasi susu sapi lebbaka ni produksi ni tahun 1990an napangurangi ki nikana “Keseek” keju parekangna tau Jerman, singkammai tahu nampa warna kebo.


Wattunna lekbakmi nibangung dapuruk beruna Intang, nakiok ngasengki mange ciniki. Lompoi dapurukna mingka tala niakpi apa-apanna lalang ri dapuruka. Njari ammukona kamma anjo, Frida mangei naboya salah sekre bone dapuruk kullea napake intang nampa narokok ammake karattasak kado. Battuna ri ballakna Intang nasareangmi anjo lekbaka naballi, pas nasungke Intang langsungi makkalak sannang ka bonena iareka pattunuang roti. Memang beru-beru anne tallangi pattunuang rotina Intang, tenamo niissengi kemaemi antu tassangku’. Nampa anne Intang allo-allona mentodo attunu roti sebelumna mange ri kantorokna anjama. Anjo pattunuang rotia nisareangi ri Frida warna eja, kulle antamak rua roti sikali tunu, nampa punna lekbakmi nitunu kullemi niolesi selai sesuai pangngainta. Nakua tommi Intang tarimakasih mange ri Frida, nakana Frida sollanna niak-niak todo’ bonena dapuruknu.


Telepisi anjarimi bageang lalang katallasangta siallo-allo. Kulleki ciccinik telepisi lekbakta anjama, akkumpuluk surang bijangta ngaseng. Mingka punna niak bajik, pasti niak todo’ kodina, kammami anne telepisia. Nakua sigompoang tau punna ho’biki ciccinik, sikekdek mami biasa giokta, salloki cidong ri dallekangna telepisia, nassami anne tania katallasang bajika. Kecuali punna kulle jaki kontrolki wattungta ciccinik telepisi. Kulle jaki bagei wattungta sikuranna cicciniki, sikuranna mangeki appilajarak surang sikuranna ki tinro. Nasabak jai tonji towwana kabajikangna, jai kulle ni guppa battu ri telepisia, sannang tongi nyawayya punna ciccinikki ka jai dudu siaranna kulle nicinik, kitte mami ammilei apa bajik nicinik manna erokki pilleng, sinetrong, bulutangkis, iya ngaseng kulleki ciniki ri telepisia. Manna pilengngeri kelong kulle tonjaki tania radio ji bawang.


Kanrejawa sempronga anne camilan jai ribalu' ricimahi. Maraengna ga'deang kanreanga, nia' tong wisatana ri Alam Wisata Cimahi. Ri Alam Wisata Cimahi jai spot appoto instagramablena anne rinni. Anne Alam Wisata Cimahia jai wisatawan lokalka siagang turis ri sulu' kotayya mae rinni. Konsepna Alam Wisata Cimahia anne paccampurrang edukasi pertanianga, peternakan, pakkarenayya, siagang pa'galungaga. naappare tampa'ka anne maroa'ki rikunjungi taua, ala ri sabtu siagang minggu. Tau toayya angerang anak-anaka tena parralu laja', nasaba' rinni nia' kolam renang siagang faslitas lainna. Nia' tong outbound, accini hewang, wisata pa'kacara'deka anjo taua anggappai pangassengang siagang wawasan antekamma agallung baji'ka siagang tojenga. Rinni suasana udarana nyamangi siagang tainroi poko' lompoa.


Wattunna SMA, Dinda nangai dudu punna natabai jadwalna olahraga lumpa’ bellayya. Sitojengna anne salah sekre olahraga paking gampanga nigaukang sollanna lumpa’ jaki bawang. Punna bellai bateta lumpa’, artina jagoki. Battu ri jarak tallu meterek ngalle maki ancang-ancang nampa punna narapiki garisika, lumpa’ maki. Mingka niak sekre wattu. Diba, agangna Dinda, keseleoi bangkengna nasabak lumpa’ bellai. Tena na ciniki kua niak batu ri dallekangna wattunna lumpa’, njari nainjoki anjo batua, nampa takkeseleomi bangkengna kamase, langsung mami ni erang ri tukang uruka sollanna libai bajik bangkengna. Apamo punna keseleo kamma anjo, pakrisik dudu kasiakna joka kamase. Njari anjo ngaseng olahragayya bajiki mingka paralluki hati-hati ngaseng, pajai memangmi baca-bacata pole.


Sebenar na tena niak produk antu sempurna. Contoh na ri produk telepisi, polytron bajik ri audio (sakrang), sedangkan warna na biasa kurang bajik ki. Mesin cuci nakke bajik Toshiba, memang labbi awet ki ni banding kan punna na keluarga ku siagang rampik ballak ku antu merek na laingi, mingka fitur ka kurang lengkap ki. AC ri kantorok niak tallu merk, anjo ngaseng singkamma bajik na. HP lalang na keluarga ku nakke niak tallu macam brand, nampa menurut ku nakke anjo ngaseng bajik inji sesuai siagang harga siagang spesifikasi na. Mingka nakke prinsip ku antu berlakua, Niak Harga Niak Kualitas!. Mingka berhubung pertanyaan ta kurang spesifik ji, jari sussai ni jawab todong.


Nakke ni sibukkan ma ri kegiatan ri salah sekre na unit kegiatan Mahasiswa (UKM) antu jai anggota na burakne. Nakke todong sempat ka ku ngai ri salah sekre na anggota na, hehe. Nakke sannak aktif ku ri UKM anne sanggeng ku biasa mo ni salai pelajaran siagang bolosok kuliah, nampa ku gappai nilai C (kadang menyesal ka punna ku ukrang ukrangi). Ri kelasak, nakke siagang A antu sekedar ak tegur sapa jeki. Lekba poeng pin sekre, nakke terlambat ka antama ri kelasak kebetulan kelas na niak rua pintu. Nampa nakke anjulung julung ma antama malo ri boko barak tena ni cinik ka jongkok ma antama.


Tena na kalah penting siagang kanre kanreang, jeknek todong ni parallu ri tau barak kulle bertahan hidup antu kulle ni hindari dehidrasi. Tekamma anjo jeknek ka ri gunung antu kulle ni konsumsi niak tong tena kulle ni konsumsi. Anjo mi katte harusuk ki anjari tau ammile / ni panen kaleng kaleng ta jeknek ka kullea ni konsumsi barak aman ngi siagang terhindarak ki battu ri racun / bakteri antu tena ya ni isseng ri anjo area na gunung nga. Niak tong jeknek antu kulle ni konsumsi langsung battu ri bosi atokah jekne ni bolik ka ri tumbuh tumbuhan nga. Tantu mi punna anjo apa apa yaa niak ri jeknek bosi labbi gampang ni bolik ri tumbuh tumbuhan nga.


Manna mamo teknek ii siagang akrasai, punna ni inung poeng ri tangnga alloa ri bambang allo, inung Soda tena na bajik battu ri ka gassingan ta. Apalagnna punna jai ni inung allo allo. Battu mi antu mae garring nga ri katte ngaia Soda, anjari obesitas / battalak gumbang maki. Cocoki nakana hasselek na penelitianga antu ni cinik battu ri National Library of Medicine National Institutes of Health ri taung 2007 maloa. Inungan Soda niak kandungan golla na sannak tinggi na, appa (4) kali battu ri inungan teknek biasayya. Punna jai dudu ni inung, kulle ki na parek obesitas / battalak gumbang. Nampa antu battalak ka anjari pammula na battu ri jaina garring.


Inne seafodka ajjari sekre jawaban angura na injo tau jepanga, lakbu-lakbui umurukna na porei injo kesehatan kalengna. Tena bawang na juku, mingka pole rumput laut. Na injomi ri jepang, sanna loena olahan rumput laut na sanna gampanga ni guppa mana ri warung warung cakdiaja. Maraengna injo, kabiasanna nganre seafood na nia mentodo kanreang khas Jepanga. Iami injo nisakbu sashimi, na inne kabiasanna tu Jepangan nganre mata juku iareka olo olo battu tamparanga. Punna nicini datana, tau jepanga nganre sagangtuju pulo lima (85)  gram seafood lalanna siallo, iareka 31 Kg lalanna sitaung, nipassicidongan rurung tau Amerika iyya, niaja 7,1 kg lalanna sitauang.


Ri jai negara, Wirausaha anjo aspek penting na kullei na karenai peran vital ka lalang ekonomi a. Angngapa anjari peran vital ki ri negara ta anne Indonesia, ka kamma na ri issengi jai panganggurang taung-taung na. Anjari Wirausaha kullei na kurangi pengangguranga. Ka sektor swasta ri gioki para wirausaha anne anjari passumbang ekonomi lompo. Sikap na wirausaha ya sarringi erok na isseng na pare' wirausaha ya kullei na gappa inovasi beru ri lino na usaha ya.  Menurut na kamus lompo Bahasa Indonesia, wirausaha anjo gabungan battu ri kata wira arti na pahlawang ato bura'ne na usaha anjo tau na kulle anjama siagang ngaseng kemampuan na ri modala.


Bari’basak ri allo sanneng akgompo ngasengmi ammak-ammaka ri dallekang ballakna massing-massing attayang pabaluk gangang. Ri anne BTN. Manggarupi, tettek 6 intu niakmi pabaluk gangang ammalo. Sambil natayangngi anne pabaluk ganganga, ammakna Ros accarita siagang ammakna Rita, nacaritai Romi, anakna Daeng Ti’no iareka la bunting sigang anakna pejabat ri Gowa. Tena na sallo battu tommi ammakna Ita nakuai anjo riolo Romi nangai dudui Ita, erokmi poeng battu nalamar, mingka anne Ita niak cowokna, njari mundurukki anne Romi, tena nisangkai, anakna pejabat la na buntingi. Pas tettek 6, battumi pabaluk ganganga, ammakna Ros ammalli gangang kelorok siagang lame-lame, la napanjari gangang banning. Ammalli todokmi wortel siagang boyo’ untuk naparek gangang todo’ ri karuenga.


Hasselek na kulle jari labbi bajik mesin cuci bukaan muko. Jelasak ki putaran na vertikal antu na sare hasselek labbi optimal siagang hasil error na minimal ji. Mingka, Mesin cuci bukaan muko antu harusuk ki na pake aliran jeknek kencanga. Punna tena na kencang, hasselek na cucianga tena na maksimal. Masalah na katte tena ni issengi tekamma minimal na kencang na aliran jekne na butuh kan barak kulle hasselek na tatta optimal. Kulle tong ja kamma kamma anne kencangi, kulle tiba tiba sekre watu aliran na tena na kencang (misal na niak gangguan). Alternatif na harusuk ki punna pompa aktu kencangan barak kuller ni jamin hasselek na tatta normal.


Sholat anjo salah se’re perintah battu ri Kareang Allah Ta’ala lalang agama Islam. Anne ibadah sholat ka sarana na manusia ya berhubungan siagang Allah Ta’ala. Sholat kulle ri kana komunikasi nyawa naa manusia ya siagang Allah Ta’ala. Anjo sholat tena kulle ri sikammai siagang ibadah lainna, ka sholat ibadah utama na umat manusia ya ri linoa. Sholat ri nomoro’ ruai ri rukun islam. Se’re ya antu ri rukun islam anjo akkana rua kalimat syahadat. Ibadah sholat wajib na manusia ya ri jamai 5 kali allo bangngi. Antu sholat subuh, sholat dhuhur, sholat ashar, sholat magrib na sholat isya. Anjo sholat 5 kali ya ri kanai sholat Fardhu. Niak juga ri kana sholat sunnah, sikamma sholat dhuha, sholat tahajud, na jai poe lainna.


Ki parek ki rencana siagang catatan keuangan. Posisi keuangan na antu mi jantung na battu ri sekre usaha. Ni tena na issengi posisi keuangan na , besaran modalak na, alokasi aliran na doek na singkamma besaran doek na antu ni pasuluk ni awali sekre usaha antu mi kesalahan fatal ka biasa na parek pengusaha yaa ri awalak. Anne todong anjari langkah awalak antu kulle ni lakukan pengusaha na tentukangi harga pokok na battu ri produk ka erok ka iyaa pasarkan. Ni catat keungan lalang usaha kulle na mudahkan pelaku usaha ya lalang na ukrangi kas na siagang na parek analisa internal mae ri tujuang ni kembangkan usaha na.


Inne hotele Claroa ka tepat ki ri allo jari na ke 12 taung, na di battui 1500 tau battu ri relasi bisnis na manajemen Phinisi Hopitality. Anne Hotele Claro niak ri jappa AP Pettarani, Mangkasara, Sulawesi Selatan. Anne hotele Claro hotele bintang appa hotele lompo ri kawasanna Indonesia Timur ka jai fasilitas na pelayanna ri hotele na anjari jai tau erok ammantang ri rinne hotele ka. Na kana bapak Ricwan sikamma ngaseng ji isi lalang pajama na pejabat na Hotele Claro, tetapji Wilianto Tahta na Anggiat Sinaga anjari Direktur utama na na General Manager na. Sikamma ngaseng ji riolo posisi na tena niak na ri ubah.


Nani mangei appilajarak karena tenis surang Ani. Anne Ani sallomi appilajarak njari jaimi na isseng. Mingka anne Nani berupi lekbak ammalli rake’ njari nampai appilajarak surang rinringa. Tena sallo, anne Ani latihan serpiski, anjo serpisna ri olahraga teniska tena na singkamma olahraga bulutangkis, wattunna serpis, ammalio Nani ri dallekangna nasabak mangei naondnagan bolana. Langsung anjo bola na serpiska Ani, natabai battangna Nani. Lompona pole sa’ranna. Langsung pakrisik dudu nakasiak Nani, kammai tala kulle a’mai’. Bantena todo’ pala’ pammopporang Ani mange ri Nani nasabak tena na sangkai anjo bola serpisna la natabai taua kamase. Mingka nakuai Nani tenaja nang ngapa, ejana ji sikekdek ka berupi nataba.


Ri kantorokna Yuli niak la battu tim Metro TV angngalle bahang liputang ri Kabupaten Bantaeng. Niak kapang 5 tau la battu iamintu presenter sekre, kameramenna rua, produser sekre siagang manajer Metro TV. La akbangngi ri Bantaeng 4 allo 3 bangngi ri Hotel Seruni, njari Yuli nisuroi ri bos na urangi tarrusuk anne tim Metroa akkaliling ngalle gambarak tentang tampak rekreasi paling ga’gayya ri Bantaeng. Anne Yuli apparekmi jadwal kemae-kemae bajik nabattui anne tim Metro TV, njari ‘Air Terjun Bissappu’ rolo napanjari pappileang. Anne tampaka salah sekre tampak wisata paling gammarak ri Bantaeng, ammaniji poeng battu ri tangnga kotana Bantaeng, punna mangeki karueng, kulleki accinik tawaru ri ampikna jeknek taccolorok ri Bissappu. Biasa tau mangea ri anne tampak wisatayya punna karueng nangai inung kopi atau teh, nikuai “afternoon tea”.


Nakke tena ku kulle menari, wattu ku caddi lekba ka ni pantama mae ri les tari Bali, mingka ni cinik cinik nakke kurang ku ngari siagang kurang bakatka anjo wattua. Nampa lekba anjo ri luarak negeri, tepat na ri Belana nakke lekba ni erai ri agang barak kulle ni pilajari berdansa klasik (ballroom dance), mignka nakke tenapa kulle siagang tena lekba ni lanjutkan. Anjo wattua nakke tena ku tertarik todong. Punna niak kesempatan kulle nakke erok ka pilajara. Na kana Foxtrot atokah tango tong menarik. Punna carita carita ki nakke punna agang tau Belanda baine antu na geluti Tari Bali, na kana orang Asia anjo sendi bangkeng na siagang limang na labbih lamma ii, jari labbi cocok ri tari khas Indonesia atokah India.


Elu siagang sate anjo anjo to'?. Biasana sateya anne assi jangang, sapi siagang bembe ripolong polong ca'di nampa ri to'doki ri lidia. Nia' sate tenayya biasa iamianjo sate kalinci. Sike'de tau ammalu siagang appare anne sate kalincia. Batena ripare' anne sate kalincia anjo ripolongi rodong buku'na kalincia sangenna assi'na mami la'bina nampa ripolongi. Nampa assi kalincia anne ricamporoki siagang rampayya. Nampa  ricamporo'ki minyyakka siagang rampa-rampayya ri makkangi rodong talumpulo manne' sangenna bumbua taccampuru' bajilki. Nampa kalincia anne ritobo'ki ri lidia nampa ri bakara'ki ruampulo sanggenna talumpulo manne' ri pambakaranga. Sate kelinci le'ba'na ri bakara anne ricamporokki siagang saos kecap siagang kacang, acara lasuna eja siagang lontong.


Pantai Akkarena iamiantu sala sekre destinasi wisata cocok untuk anak-anak siagang bija pammanakang ta. Sala sekre andallanna iami antu niak taman cocoki ni pake anggalle gambarak iareka poto sabak corak kas na mediterania. Luarak na anne taman sekitar 450 meterek persegi ri biring tamparang.
Assingkamma wisata maraenganna, Punna maeki ri Pantai Akkarena tena na anjo bawang akulle ni nikmati mingka kulle tongki aklange-lange ri tamparanna Pantai Akkarena. Ombang biring tamparang  tena na sannak lompo, siagang pengelolana lekbami na pasangi pa-reppek bombang ru ujung pantaina. Jari punna niak ombang battu ri tangngana tamparang langsung ni hadang pareppek bombing supaya anak-anak eroka aklange aman-ngi mae ri ia.


Nabi Ayyub iamiantu sala sekre nabi parallu ni isseng sabagi ummat muslim. Anne Nabi Ayyub ni isseng sabak kepribadianna sannak sakbarak. Kisah NAbi Ayyub anne kulle ni panjari pappilajarang punna katte sedang anggupa sekre masalah battalak. Ni carita Nabi Ayyub iamiantu tau ni sare loe nikmat battu ri karaeng Allah SWT. Kalenna ni berkahi loe anak. Lalang sekre kisah angkana anaknya loena sekitarak 12 siagang iangasenna burakne. Salain anjo Nabi Ayyub ni sare nikmat pakkolo-manyang melimpah, ammiliki olo-olo loe, siagang ni sare baine gammarak soleha siagang setia.  Siagang ia ngasengna nikmat ni sarea ngi tena na panjari sombong kalengna mae ri tau maraen, justru anne kekayaanna na panjri sidakka mae ri parang na tau niaka ambutuhkan.


Pabajiki pakakkasak panraka memang tania anu gampang, mingka punna niak wattungta, tenaja nijama, tena salahna punna appilajarakki appakabajiki pakakkasakta anjo panrakamo. Nasabak kullei nilatih limangta anjama-jama, siagang tena issede’ na suluk doeka pakabajiki pakakkasak pantarang. Punna katteji pabajiki ka lammorokji kapang. Mingka paralluki perhatikangi bajik-bajik sollanna tena na anjari apa tala nierokia. Punna pakakkasak elektronik, tea laloki kaluppai kibunoi rolo, kicabuki rong kabalakna nampa kibongkaraki anjo pakakkasakta. Teaki jamai ri tampak sassanga, boyaki tampak singaraka sollanna kulle nicinik bajik-bajik apa injo nijama-jamayya. Punna sukkaraki nikasiak, mange maki akkiok tau biasayya anjama intu pakakkasakta iareka panraka, teaki passai kattepa anjamai, sollanna tena anjari injo tala nikerokia.


Media sosial sannak berpotensi punna nigunakan untuk memasarkan produk dengan gampang siagang tassiara secara luarak. Secara tena na langsung akan appanaik penjualan. Bahkan melalui media sosial katte kulle memperkenalkan produkta battu ri awal melalui program niaka lekba nirancang. Kamma anne niakna media sosial katte kulle ampakalompo produkta siagang mempermudah siagang tersebar secara luarak.
Sala sekre platform media sosial yang nigunakan untuk akbalu ammalli iamiantu fb. Nakke lekbak anjari pelaku sebagai seorang tau ammesang produk. Riolo nakke ammaca peluang siagang anjari pengrajin pennongko ulu adat jambi nikanayya dengan lacak. Ri wattua anjo harga balukanna memang sannak tinggi siagang ri daerah nakke memang masih kurang nigappa pengrajin paparek lacak. Setelah memproduksi lacak nakke kulle akbalu produk anjo siagang mengkal ri biring akrungang sambil akbalu ri sosial media.


Museum Balla lompoa anne ri pare' ri butta luasa na 7663 m2 taung 1936 ri masa na karaeng Gowa XXV. Luasa bangunanna 1144 m2 ri pare' battu kayu jati corakna arsitektur tradisional. Niak poe teknik modern na ri siapa bagianna tantu na, sikamma passambung kayu na niak baut ri palluanna poe niak na pake bahan batu bata. Luasa’ na anne Balla lompoa halamanna kulle ri pare’ acara-acara lompo. Kamma acara Pramuka, acara Panaikkang na bela kalea, na acara jai lainna. Balla Lompoa anjo museum niak ri tangngah-tangngah na kelurahan Sungguminasa, Kabupaten Gowa, Sulawesi Selatan. Tena ji na bella battu ri kota Mangkasara.


Ri awala kisah niak ammak areng na Rubayah ammantang ri Sumatera Barat, niak anak na se're Bura'ne areng na Malin. Anjo ammak na na pakalompoi Malin kale-kaleng na, ka sallo mi mangge na Malin mate. Le'ba na lompo anjo malin, mange mi ri luara kota merantau na tinggalkang ammak na kale-kale ri kampong. Sukses mi ri kampong na tau a, na kaluppai mi na battui ammak na, sanggeng na le'ba bunting tena pi na u'rangi ammak na ri kampong. Battu mi Malin na baine na ri kampong na, na ammak na Malin na mangei mi anjo anak na nampa erok na raka'. Tapi tena na akui ammak na anjo Malin, nampa na dorongi sanggeng na mattung. Ri kutuk mi anjari batu nampa ri kenal anjari Maling Kundang.


Heleng sapedami anjo mange naboya Ilham, nasabak kamma-kammayya anne nangai dudu assapedayya surang agangna. Njari beru-berui inne antamak ri grup iareka bonena lalang sanging tau angngaia assapeda. Punna allo aha’ki apparekmi antu jadwal kemae issedek la aklampa dongkok sapeda. Njari anne Ilham mangei akboya rolo’ heleng ka anjo helengna rioloa reppeki ka anu lammorokji na balliangj njari liba tongi reppek. Intumi nakua kakanna cinik bajik-bajiki punna la ammalliko heleng, takgalaki rolo’ punna bajikji bahangna, ringangji kah ka kamma-kammayya anne jaimi pakakkasak palsua. Njari nakua issedek kakanna injomo langsung paking ga’gauua nuballi sollanna sikali ammalli mako saja, tenamo na akmule-mule ko ammalli ka injoji salla’ pilakbusi doeknu. Njari injo tojeka paling ga’gayya na alle towwa.


Nabi niaka ni sare gallarak Khalilullah iareka kekasih na Allah SWT iami antu Nabi Ibrahim As. Gallarak niaka ni sareangi mae ri ia tattulisik lalang surah An-Nisa ayat 125, niak alasanna Karaeng Ata’ala assarei julukan Khalilullah ri lekbakna Nabi Ibrahim berhasili allaloi ujian ni sare battu ri Allah SWT. Ujian anne ni na-maksud iamiantu parenta untuk ang-samballe anak burakne na padahal Nabi Musa sanna na tayang-tayang anak salama appuloh taung. Nakana bobok lalang sajarah, malaikat niaka anggisseng anne gallaraka ni sareang mae ri Nabi Ibrahim lekbaki munculuk pakkutaknang. Malaikat jibril akkutaknang mae ri Karaeng Allah SWT alasanna ni sare gallarak Khalilullah, Allah SWT appawali “teako ngaseng annilai secara lahiriah, mingka ciniki ating na siagang amala pilangngerina”.


Basket poe anjari ekstrakulikuler terkenal ri sikola ya ka punna jago ki akkarena Basket jai tau ngai accini ki na kulle ki anjari tau terkenal ri sikola ya. Basket anjo salah se're ekstrakulikuler ri sikola ya jai tau ngai. Basket kulle anjari tampa' ri pasulu hoby a, minat na bakat siswayya. Utama na ri bidang a'raga limang. Tena ji na kulle ri pasulu hoby, minat na bakat siswayya ji, kulle poe anjari pa'binayyan prestasi ri bidang non akademik ri a'raga. Ekstrakulikuler Basket poe tampa' ja erok a'pare prestasi non akademik, na kulle poe na panjari tinggi kalea na baji'ki poe psikis ka.


Apparek areng Produk ato Toko menarik ka. Cara a'balu ri online gampangi ri gaukang punna barang na battu ri merek lainga. Tapu na punna erok a'balu merek ta kale-kale, boyai mentongmi identitas baji' na produk ka sanggeng na ri isseng tau a. Punna le'ba mi ri tantukang areng produk ta ato areng toko na gampangmi paballi a na isseng anjo produk ta. Kulle tongi ri pilih tampa' jualan ta ri online ka yang cocok ka ri pasarkan anjo produk ka. Mulai mentongmi pilajari kabijakan na na sistem marketplace na tampa' jualan online ta. Sanggeng na kulle baji' balukang ta nampa kulle anjari lompo bisnis ka.


Accini bola kulle ji siagang nganre tangnga allo ka ri Brazil tena ja na gappa jam puasaya. Ka pasti na, la'bi battu anjo, ka accini bola ri televisia sanna na utamakan ki a'raga bolayya. Anjomi Tena niak ri Brazil kuis ri a'tanding bola na erok ri tebak na biasa na baine erangi acara na siagang na pake baju tim bolayya. Niak agangku ku pawwang kammanjo punna ri Indonesia niak acara kuis erok ri tebak siapa skor na anjo tanding bolayya ri cini ri televisia, ta'bangkai agangku angngapa accini bola erok akkarena tebak-tebakan kamma anjo ka ri Brazil inne negara na tena niak acara kammanjo. Serius ji accini bola ri televisia.


Tamparang Burung anne sala se'rea destinasi wisata wajikki rikunjungi pancinta burunga ri Sukamara. Rinni wisatawanka kullei nacciniki tamparang ri sinroangi jai macamna burunga. Bahkan, Tamparang Burung anne anjari surga ri pecinta burunga, nasaba' kullei nacini' langsungi jai macamna burunga ri habitat aslina. Tamparang burung anne anjari tempat transit-transit burunga amigrasi. Punna antama'ki ri musim singgah, wisatawan gampangi kaccinikang ru'mung siagang tallo' ri lalang se're poko'ka. Punna ero' mae ri tamparang burunga anne parallui labbi tenaga, nasaba' tau naoloi rawa-rawa siagang romang gambut Kalimantan. Tena naheran punna bosiki, akses oloangna anjo ta'genangi je'ne. Rasa mangangga ri lampanga lanyya'ki punna sampaimi rinjo, nasaba', kullei nalanggere' sa'rangna burunga siagang sa'rangna lekoa bakugesek naapanjari suasanayya anjari sannang.


Punna patang allo anjo juku Lelea sannang ji ri tampa’na. anjo Juku Lele punna battumi musim bosi a akkulei berana’ jai. Na manna anjo Juku Lele a ca’di ukuranna lebih ca’di siagang juku gurami, niak poe juku lele akkulei la’bu sanggeng na 1,5-1,7 metere na battala na akkulei ri la’bi ri 50 kg. Contohna anjo Juku Lele ri marga Dinotopterus battu ri Afrika. Anjo perawatanna Lele ka tena ji na susah wattu panen na poe tena ji na sallo. Anjo e lele ki ri pantama’ ki ri kolam-kolam na tampa’-tampa’ jai je’ne na guna na anjo Lele ka na kanrei anjo jentik-jentik na nyamukka manna na berkurang.


Injil iamiantu kitab penyempurnaan Kitab Suci riolonganna, iami antu Taurat. Sementara Al-Qur’an iami antu penyempurnaan kitab-kitab riolonganna. Manurut al-maududi, lassukna Nabi Isa tena berarti Allah ciptakan agama beru bagi umat manusia mingka ia ampaklambusuk segala kekacuan ri masarakat siagang kitab Injil sebagai petunjuk siagang pedoman tallasaka.
Islam tena na pannaba konsep Tritinas lalang Kristen. Manurut Islam Isa al-masih iami antu manusia biasa niak ammake kapasitas kenabian singkamma pole Nabi-nabi riolonganna siagang paling penting na pahami kanne iami antu Al-Qur’am ampakanaba Injil tania lalang pamahaman Injil Matius, Marku, Lukas siagang Injil Yohanes. Mingka Injil na panaunga mae ri Nabi Isa as.


Mempo ri rateanna bola gym ka na butuhkan otot dongko' ka na battang na kulle na jaga seimbang na bola ya. Kasia' na bola gym ka wattu ta a'raga anjo kulle na tambai seimbang na kale ta. Bola gym kulle na sareang kasia' ri kaleng ta manna sike'de jaki a'gio, salah se're na punna mempong ri rateang na bola gym kaPunna ri pantama bola gym ka ri a'raga ta baji' ki na bantuk postur kalea. Kasia' na bola gym ka poe ri a'raga ya kulle na salewangngang dongko' ta na tulang ri boko ta. Bola gym baji' dudui punna niak garring dongko' ta. Inne mi anjari salah se're alasan angngapa Chiropractor na ahli terapi fisikka na sareang solusi a'raga siagang bola gym ka.


Tena ku isseng battu kamae anne ngaseng carita na sinetron na Indonesia nah singkamma ngaseng ji kusakring. Tena niak kasimpulan antu patakbangkaki na ku sakring tena ku gappai pangalaman beru battu ri cinik cinik pelleng Indonesia punna lekbaki ku cinik. Anu ja ku sakring, ammuang muang wattu ja punna cinik cinik pelleng Indonesia. Contoh na mi anne pelleng Laskar Pelangi, kukana nakke anne Laskar Pelangi iyaa mi antu pelleng bajika siagang biaya jai todong. Mingka lekbak ma accinik cinik jai pelleng inspiratif siagang karakter ananak caddi ammake paccinikkang nostalgia. Kukana nakke pribadi, tena na berkesan antu pillenga ri nakke kusakring, tena ja massuna ni calla iyaa.


Jadwal kuliah ta todong ri kampuska tena na laloi wattu sambayang nga, jadwal kuliah ta katte riolo ni susun ni parek kulle tena na laloi wattu wattu sholat lima wattu aa antara na dzuhur siagang ashar. Biasa na perkuliahan antu dakke wattu na siagang dzuhur siagang ashar ni selesaikan kira kira 10 (sampulo) menit sebelum na wattu sambayang nga battu. Punna niak wattu kuliah na laloi wattu sambayanga (misal na anjo dosenga terlambaki antama kelas) , biasa na anjo dosenga na kiok ki ngaseng sekre kelas mae sambayang jamaah nampa lekba anjo antama moterek ri kelas ka sanggeng na lekba pelajaranga. Lain na anjo poeng, punna battu wattu sholat ka anjo ngaseng aktifitas ka ni stop ki pintu gerbang parkiran na ni tutup ki lalang na 30 (tallu pulo menit).


Telepisi nipakaramulai ri abad 18, anjari salah sekre penemuang penting ri linoa. Anne telepisia niguppai ri John Mc. Graham battu ri Saththam. Riolo telepisi tala niak warnana, leklengji na kebo’, tala singkammai kinne. Siarang pertamana ri Indonesia iareka TVRI, anneji sekre kulle nicinikki riolo, tala niakpi sinetrong SCTV siagang maraenga pole. Mingka wattunna niakmo warnana, liba dudumi naik tarrusuk spesifikasina telepisia. Kinne pila’ lompomi, tipisik surang lakbak, pila’ kakjalak tommi pole. Singkammaji radioa, wattunna tala niakpi telepisi, radio ji nipilanggeri tojek, ka anjo ji radio anjari sumberek kabara’ kulle niguppa apalagi punna niakki ri kamponga kamase. Kamma-kammayya anne jai kijai taua pilangngeri radio mingka tenamo na singkamma riolo.


Hydroponic Kultur Jekne antumi cara tanang tanang hidroponik anne sekrea appake larutan hara mikro siagang makro. Antu kerea punna ni tananganna di parek siagang ri sekre tampak nampa anjo larutan ni bolik ri rawa na. Barak anjo akkarak na tanamanga kulle na isok siagang na sakring anjo larutanga jaia nutrisi na. Hydroponic Nutrient Film Technique, antumi cara attanang hindroponik ni pare ni solongngang sampik nampa lakbu. Tampak tanang na kulle ni parek battu polongngang logam antu tipisi ka nampa tena na gampang karak. Sinampe anjo solongngang nga ni sare nutrisi ri jeknek na kulle na isok tumbuhanga antu ni tanang. Sallo anjo ka niak mi lapisik tipisik antu ni sabbuk film ri rampik rampik na tanamanga.


Ammilei mange akjappa-jappa kale-kalengta, anjari salah sekre pakgaukang nangai sebageang taua. Salah sekre kulle nigaukang punna akjappa-jappaki kale-kalengta iamintu mange ri bioskop ciccinik. Ammalli memang maki tike’ online. Kulle tonjaki iyya ammalli langsung ri bioskopna mingka biasana antriki. Pileiki kacidongang nyamanga, teaki pilei kacidongang niaka bayuang ammempo. Lekbakna anjo nganre memang maki nasabak biasaki cipuruk anjo lalang ri bioskopka. Ammalli tommaki inungang lalang ri bioskopka sebelum ciccinikki pilleng. Mange memang maki takmea sollanna tenamo poeng kissuluk ntama’ lalang ri bioskopka. Terakhir, teaki salloi battu ri bioskopka. Bajik punna liba-libaki battu na liba tongki antamak cidong. Singarak kinjai poeng lalang ri bioskopka punna libaki battu boyai kacidonganta.


Nabi Ibrahim AS ri juluki anjari mangge na para nabi. Ka battu ri jai keturunan na jai nabi lassu. Sikkama anak na battu ri Siti Hajar anjo Nabi Ismail AS na anak na battu ri Siti Sarah anjo Nabi Ishak AS. Ri riwayatkan poe nabi Ibrahim na Nabi Ismail na baji ki bangunan na Ka'bah ri Kota Makkah ka le'ba ki ri terjang banjir bandang ri jamang na nabi Nuh AS. Nabi Ibrahim poe tallu kali ki anggappa mimpi punna nabi Ismail ri parintahkangi erok ri kurban battu ri Allah SWT. Tapi ujiang na kulle ji na le'ba ki ka Allah SWT na sambeangi anjari lembu anjo nabi Ismail AS. Anjo mi cikal bakal na hari raya Idul Adha ammolong kurban.


Selandia Beru sallomi ni isseng sebagai negara paling jai kiwi na. Mingka sikekdek kijai tau issengi kua Selandia Beru anjari tampak paling cocokq punna eroki ciccinik pertandingang. Tau Selandia Berua iyya sanna’ nangaina olahraga golf ka, apalagi gammarak tongi pole pemandangangna njari nika sensasi maraeng punna aklampa tau ciccinik. Kulleki ciccinik pemandangang tamparang na bulo’ sekaligus. Njari kamma ji tau mange liburang ka gammarak dudu pemandangangna. Bajik dudu punna appoto rolo’ sollanna niak kulle napaccinikang ri sosial mediana. Njari lakbiringi iya ngaseng tau Selandia Beruna nangai anjo pertandingang golf ka manna mamo tenaja na seru dudu nisakring mingka bajiki issedek appoto taua kua lekbak tonjaki gang mange ciccinik  pertandingang golf konjo gammaraka pemandangangna.


Menari anjo seni a'palolokang kalea awaakili pakkasia'na taua siagang biasana diiringi alat musikka. Indonesia anne jai ragam tarina ri daerahyya siagang nia' sejarah siagang maknana ri tarianga. Menari anjo tena kulle ri passa nasaba' anjo pakkiok jiwayya artina punna katte anggai kulleo rilakukan siagang sebalikna punna ri awala' tena nangai anjari tena nyamang punna menari. Wattuna ca'di nakke riperkenalkanga saigang tarian tradisionalka. Ri taman kanak-kanakka nakke menari ri acara perpisahanga siagang ri mall. Wattuna kelasa' tallu nakke angikuti les memari ri sanggarka. Awala'na nakke malla'ka ikut nasaba' kucini' jai tau gammara'ki menarina. Le'baku latihan tarussu siagang disareang semangat tau toayya, nakke kulle angikuti les menari siagang baji'ka.


Khas na anjo Dusun Semilir Semarang niak perosotanna warna-warni anjomi na pare’ jai daya tare’ na masyarakat mange liburan ri anne tampa’na Dusun semilir Semarang. Nampa lammoro ji tiket antama na na kanreanna lammoro ngaseng ji. Harga tiket antama na lammoro ji ri Dusun Semilir Semarang battu ri Rp. 30.000 sanggeng na Rp. 90.000 ta’gantung ri fasilitas na ri gappayya harga na. Anjo tampa’ wisata yang jai karenanna, niak penginapanna, wisata kanre-kanreang na , jai tampa’ foto na sanggeng na tampa’ balanja na. cocok mentongi ri battui siagang bijang ta anne tampa' wisata na ri Dusun Semilir, Semarang, Jawa Tengah.


Apaka katte ni issengi angkanayya anne batang kalenta niak na butuhkan rupanna vitamin siagang mineral? Ya, vitamin siagang mineral sanna na butuhkan mae ri kalengta, supaya tatakki cenggerek. Sanna loena buah buahang mengadung gizi, pakaramula buah appele, lemo, taipa, pir, siagang angguru, ammake cara tallasak cenggerek siagang angnganre buah-buahang tenaja na susah ni gaukang, ka iangasengna kanreang siagang buah bergizi loeji ni gappa ri sampik-sampikta.
Kamma mi anjo, mulai annenne maeki ammake cara tallasak cenggerek siagang nganre kanre kanreang bergizj siagang buah buahang bergizi angngandung vitamin na mineral, siagang nutrisi maraenganna. Salaing kanre kanreang paralluki pole allakukanb olahraga taratorok singkkama allari iareka assenang ri baribaksaka.


Lekbaku pappilajari sikekde inne kopiiya, naku isse kasiak kopiyya angngungi injo kopi tena na ia ngasenna pait. Mingka nia rasa maraeng, kammami kacci kacci na akkasia rappo rappo. Na inne kopi, baji iareka tena kasiakna, attagala tongi ri batena niparakai ri paklamunganna, batena ni pupppula, na apapi pole batena ni pandallekangngan. Iami injo na kamma kammayya inne, injo masina kopiyya. Inne masinayya lappassuluji injo tonasakna kopiyya na ballinna kammai sekre oto iareka sibatu balla. Mingka apapi pole, na injo kopi ni proseska ri masinayya sanna assipana kasiakna. Tantumi assisalana punna dibandengkan ri kopi pallu tena tompa polla niukkuru na assalaja takbone galasia. Injo kopi masinayya sanna jannana mingka loe tongi biji kopi napake, kammami nikana kajjala tongi ballina.


Bajikangngangi assare daripada appalak, anjomi sanging napauanga manggeku. Manna anjo tala jai doeka mingka punna assareki manna sikekdek, lakbi bajiki daripada jai doekta mingka appalak tarrusuk jaki. Nakua tau toa rioloa, limang rate lakbi bajik daripada limang rawangngang. Anjo tommi napauanga pak ustaz mantanga ri ampik ballakku. Biasa taua assarei kanre-kanreang kah atau anu maraeng punna jai napata, mingka punna sikekdek kale-kalengna ji nabolikkang. Padahal bajiki punna sikekdek tassikekdekta rodo’ punna jai, ki jai-jai pale. Nakuai pole, punna limang kananga assare, tea laloki naisseng limang kiria, anjo artina punna niak nusare tau, tea laloko assare nasabak eroknu ji nikua ri taua ngaseng. Punna niak nusarek, Karaengata’ala ji parallu issengi sollanna nibalasaki sallan ri akheratka.


Ri wattung ku anak-anak, nakke biasana ku urangi ammakku ak lampa ri toko supermarket untuk ammalli kaparalluang pokok.
Sambari ku urang ammakku, biasana angngalle a sikuntung buah buahang apel ku pantama ri karanjeng balanjana ammakku.
Nakke sannak ku ngaina buah apel, salaing kasiakna tanning, segar siagang bajiki mae ri kalenggta. Sabak anne buah apel niak nutrisina na bali anjaga daya tahang kalengta. Anne buah apel loe jenis rupanna bedana niak ri warna na, assingkamma apel warna eja na apel warna ijo.
Salaing anjo ri wattunna ammakku battu  akdakka-dakka liburang ri kota malang, pamminrona na eranganga buah apel kas malang sala sekre kota niaka ri jawa timur, loe hasselek olahang battu ri buah apel assingkamma olahang karoppo apel.


Anjari labbi barane accoba apa apa beruaa, riolo nakke sanging mallak ka cobai apa apa antu bajika ku cinik mingka paka mallak mallak, singkamma bungee jumping atoka nganre kanre kanreang antu tenaya na wajarak ku cinik. Nampa siagang solo traveling akherek na kulle ngaseng ku coba anjo. Anjari labbi mandiri ki. Punna jappa jappa ki kaleng kaleng ta, kulle ta ni kulle katte harusuk ngalle keputusan untuk kaleng ta. Kamae erokki lampa tampak jarangan ni kunjungi tau aa, naek mae ri gunngung sanna ka tinggi na, lumpa battu ri jeknek mattunga, atoka jai ini apa apa tena na lekbak ku sakring riolo, anjo ngaseng kaputusan ku kaleng kaleng ku. Appilajarak ka angngalle kaputusan siagang tanggungi resiko na.


Resep pallu palluang allo allo anne sinampe kulle ki na bantu apa kulle ni pallu lalang na sekre bulan, siagang apa apa poek eroka ni pallu allo allo. Appallu jai jenisik na kanre kanreang anjo maraeng = nga allo allo kulle ki na bantu kurangi ni sakring kabosanganta ri kanre kanreang anjo anjoja allo allo mami. Kulle ni parek anjari jai macam bahan bahanga niaka ri balla, kulle tong mi ki gappa pallu pallu nyamanga. Tenaja na parallu bahan kakjalak punna erok ki parek jai janisik na pallu palluang ta allo allo cocok mi si bulang ni pake sanggeng na tena ri kalabbussang akkalak.


PT Garuda Indonesia (Persero), Tbk ni isseng mingka sabbu tang Garuda Indonesia iya mi antu kappalak anrikbak nasional Indonesia anjo kantorok na niaka ri Bandar udara Internasional Soekarno – Hatta. Anne kappalak rikbak ka sala sekre na SkyTeam sekre sekre na ri Indonesia siagang kappalak rikbak paling lompo nomorok rua lekba na Lion Air ri Indonesia. Garuda Indonesia panrikbak lalangan lampa ni jai battuang niaka ri Benua Asia, Eropa, Australia, battu ri Jakarta, rikbak tong mae ri kota kota lompo , siagang rikbak poeng mae ngantarak tau eroka lampa Haji. Anne kappalak rikbak ka iyaaji sekre sekre na kappalak rikbakna Indonesia mae lampa ri Eropa, Oseania, siagang Amerika.


Mingka niak na anne kanre kanreang batu mae ri UMKM malo aplikasi nikana Shopee Food, paballia kulle gampang ammalli kanre kanre malo aplikasi, cara makena poeng gampang siagang barang UMKM Desa Bebel kulle ni balukkan lampa mae luarak na anne desayya sabak barang na kulle mi ni balli battu aplikasi. Punna erokki pajalangi anjo program ka , tim KKN II Undip 2022 ri Desa Bebel kulle ni sare penyuluhan UMKM ri tanggalak 1 Agustus 2022 ri Balai Desa Bebel, Kecamatan Wonekerto, Kabuparen Pekalongan. Lalang anne penyuluhanga niak jai pembahasang antu mi ngaseng pendftaran aplikasi, pendaftaran NIB, siagang tekamma carana baji ni poto baranga.


Umi surang Ulfah besereki, sibakji, nampa ngarruk ngaseng. Nikioki anne ruayya ri manggena, nisuroi cidong bajik-bajik ruayya nampa nikutaknang apa saba’ anne ngurana assibakji. Napau ngasengmi alasangna baku jo’joki nai salah, tala niak erok mengalah. Njari nakuai manggena punna tena ngasengmi tau toanu, nai la cinikko ngaseng. La sitobok mako kapang. I kau ngasengmi anjo sari’battang parallu baku jaga, ciniki andiknu, ciniki kakannu, teako kau ji sipakrua sibeserek. Naik la parutusukko punna tania massing kau ngaseng. Punna niak susannu, sibantuko naik. Punna niak sannangnu, sibageiko. Anjo parallu nuisseng nak, ka punna tena ngasengmi tau toanu, tala niakmo la cinik-ciniki ko ngaseng njari kau ji parallu sipaccinik-cinik, kau ruayya parallu sibantu-bantu. Baku jagako, baku sayangko, teako erok sibakji tojek sipakrua. Anung kodi poeng ka nacinikko tau ri ampik ballaka ngaseng.


La Dana siagang tedongna iamiantu carita rakyat battu ri Sulawesi Selatan ia sanna carakdek siagang loe akkalak. Ia angguppa tedong ri lekbakna na karenai urangna. Tedongna anjo battu ri Tana Toraja. Tedong Tana Toraja niak ciri-ciri kalengna yang kas ni bandingkan daerah maraenganna, terutama ri warna bukkulenna akballang-ballang assingkamma capi. Tau Toraja biasa na kana anne jenisna tedonga iamiantu tedong bonga. Sabak bukkulenna marak-maraeng, kamma tedong ballang anne niak arti penting lalang setiap ritual pesta kamatean iareka Rambu Solo’. Tedong anne niperlakukan secara kusus. Mulai ri cakdina ni allemi ni sunna battu ri patangna supaya niaggap suci sebagai olo-olo kurban ri acara Upacara Rambu Solo’
Tena na sala anne hargana tedong bonga anjari paling kakjalak. Lalangna sikayu anne antamak golongan tedong potak kira-kira sekitarak 50 juta sanggengna 80 juta sikayu. Memang harga cukup lompo mae ri sikayu tedong.


A’raga bola biasa na ri karenai ri sore allo ri lapangang ri rampi' balla tapi mana bari'basa na allo bangngi akkarena tonja ki. Akkarena ki sanggeng ta manngang. A'raga kamma anne ri ngai dudui ka jai ki karenai 1 tim anjo niak 12 tau, se're na na jagai gawanga. Ka anjo bola na gampang ji ri gappa ri warunga na lammoro tonji hargana. Niak bola palastik 10 ribuan ji harga na punna erokki bola gatta niak ri toko a kajjala ki si'kede harga na, 50 ribuan. Punna bola palastik gampangi panrak ka tipisi' ji kodi bahanna. Punna bola gatta salloi ri karenai ka ka'bala ki bahan na.


Niak sekre anak buru’ne umuruk 24 taung accinik suluk ri tontongang karetayya nampa akgora Oo bapak, cinik sai pokok-pokok ri bokoangta. Ta’muri-muri manggena, mingka biak bayuang ri ampikna nacinik-ciniki kamase anjo buru’ne umuruk 24 taunga. Anjo buru’nea nakuami issedek Oo bapak, cinik sai anjo awanga amminawangi ri katte. Takbangkami issedek anjo bayuanga nampa nakutaknang manggena anjo buru’nea kua ngurana tena nierangi mange ri dottorok bajika anakta? Anne manggea ta’muri-muri nampa nakua lekbakmi kuerang na nampaia anne moterek battu ri ballak garring, anne anak buru’nengku tena kulle cinik battu lassukji na nampai gupp mata anne alloi, njari nampai cinik. Anjomi dih teaki liba dudu biak prasangkata punna tena niissengi caritana taua.